Kagak bise BAB atawa buang air besar ntu dimane kondisi nyang kayanye bakal ade kaitannye ame konstipasi. Penyakit eni tuh penyakit dimane nyang ude sepuh umurnye bakal lebih sering muncul ame umumnye ade di kaum wadon. Tapinye ade seabregan faktor nyang emang bise nyebabin konstipasi, contohye aje kaya kurang minum, kurang serat, ame dikitnye makanan nyang masuk, kagak tentunye pola makan, atawa misalnye kebiasaan nahan kalo kepengen buang air besar. Selain ntu juge bise soal kecemasan atawa susahnye ngatur emosi, efek sampingnye obat, stres juge dapet micu atawa bise aje beratin masalah konstipasi.  Tapinye nyang ude ngalamin sebaiknye meriksain diri ke dokter dulu, biar ketauan sebab musababnye. Soalnye ade kemungkinan Kurangnye BAB nyang dialamin disebabin ame penyakit laen nyang lebih gawat. Make dari ntu Oleh sebaiknye dokter sebelumnye ngadain wawancara nyang lebih kepasiennye, ame kalo emang dibutuhin mungkin aje kudu ngelakuin cek darah atawa foto rontgen perut buat memastiin penyebab ame jalan keluarnye biar ntu pasien juge bise cepet sembuh..


Dibalik baunye ntu kentut, dan suka bikin kite malu kalo mau keluarinnye. Ada fakta menarik dari soal kentut yang dijabarkannye oleh dr. Karan Rajan, yang menjelaskan antara kentut yang berbau dan yang kagak. 99 persen kentut isinye ntu adalah gas yang kagak berbau, ya ntu isinye biasanye ntu hidrogen, karbon dioksida, dan metana. Satu persen kentut yang berbau busuk adalah senyawa belerang yang mudah menguap seperti hidrogen sulfida. Dokter menyatakan bahwa kentut memiliki kecepatan 7mph, dan juga mengklaim bahwa kentut wanita berbau lebih buruk daripade pria. Jadi para pria atau suami harus bersabar jika kentut pasangan kalian bau, harus tahan juga karena kasian kalo die tahan-tahan kagak ketemu malah jadinye bahaya.


Ade alesan kenape kite kudu ngelanjutin kuliah ke jenjang perguruan tinggi, ngelanjutin sekola sampe ke perguruan tinggi kite bise ngejadiin diri kite sebagai orang nyang punye kebisa baek ntu di bidang ekonomi, kedokteran, fisika, kimia, biologi, ame sebagainye asal nyang sesuai ama relevan kaya jurusan nyang kite pilih di perguruan tinggi. Misal aje kite milih jurusan ekonomi di perguruan tinggi, ntarannye kite bise jadi orang nyang jago ekonomi ame gaji nyang gede, apelagi buat lulusan sarjana tiga, ngelanjutin sekola sampe ke perguruan tinggi bakal ngebuka seabreg pintu karir sesuai ame spesialisasi jurusan nyang kite pengenin di perguruan tinggi, hal eni juge bakalan jadi penentu karir bakal jadi cerah malahan diem ngejedog atawa malahan kagak ade perkembangan same sekali.


Apa nyang aye rasain waktu itu tuh campur aduk, antara takut ama seneng. Perasaan takutnya tuh karna kok Babehnye temen aye tumben banget ikut maen, trus knapa die deket-deket aye, trus nyang paling fatal knapa die nawarin ikut mandi oas mandiin anaknye. Perasaan seneng tuh karna seneng bisa maen ama anaknye, trus Babehnye tuh bener-bener bae karna bolehin kite maen apa aja. Supaya kite tertarik tuh die keluarin bak mandi nyang gede banget trus ngarepin kite ikut mandi bareng anaknya. Awalnye aye kaga ngerasa dalem bahaya, karna bener-bener kaga ngarti kalo dalem keadaan nyang bahaya. Disitu aye dilindungin ama sepupu aye, mungkin die ngerasa ada nyang kaga beres trus die udeh lebih gede umurnya jadi paham kalo lagi dalem bahaye.


Cowok dengan tipe ntu, merupakannye dambaan banyak cewek. Sosok cowok dengan tipe seperti ntu, paling demennye sama momen kebersamaan, terutama kebersamaan dengan keluarga. Keluarga akan menjadi prioritas utama dalam seluruh aktivitas hidupnye. Meski dibilang pecinta keluarga, tetapi cowok dengan tipe ntu bukan berarti cowok rumahan. Namun, cowok dengan tipe ntu, lebih menyadari pentingnye kebersamaan, dan kehidupan berumah tangga.  Cowok dengan tipe ntu, tidak tertarik dengan hadiah yang berwujudnye barang. Cowok dengan tipe ntu, lebih demennye hadiah yang bersifat bisa dinikmati bersama keluarga, seperti ziarah bersama, paket liburan bersama, hadiah yang tepat untuk pria dengan tipe ntu di antaranye adalah paket liburan bersama, ngeganye malam bersama, membuat foto kenangan bersama, atau sekedar nonton film dirumah dengan perangkat home theater kesayangannye.


Kalo kite tetep mao ngerawat hewan peliaraan nyang buas ya kaga ngapa-ngapa. Tapi kite mesti sesuaiin ama lingkungan die idup. Jangan ampe kite malah nyiksa tuh hewan. Apalagi kalo kite taro dikandang nyang kaga layak, resikonye kan bisa ngebahayain orang kalo ampe ngejar. Dari pada kite nanti nyang tanggung jawab ama keselamatan orang, jadi kalo kaga mampu miara mah jangan dipaksain. Perawatan hewan tuh mahal, apalagi hewan buas. Semuanye tuh kudu diperhatiin, belom lagi kalo bisa lepas dari kandang mesti kite pikirin lagi dah kalo miara hewan buas. Takutnye kite malah ngerugiin orang, kaya monyet aje akhirnye dikasi orang karna pernah bahayain orang.


Rêmaja dari Orang Rimba dalêm utan Taman Nasional Bukit Duabelas Jambi, bêrhasil lulus ujian nasional dêngan pontên ngêmuasin. Bêsudut mêrupakan atu-atunyah Orang Rimba dalêm utan Taman Nasional Bukit Duabelas Jambi nyang bêrhasil namatin pêndidikan pormal ampè kê lanjutan tingkat ngênêngah atas. Pêrjuangan Bêsudut buat ngênamatin SMA 14 Tebo, Jambi, akhirnyah ngêdapêtin hasil nyang girangin. Bêsudut dapêt pontên 32,2 dêngan pontèn têrtinggi buat mata pêlajaran matèmatika, yakni 6,25. Lulus UN dêngan pontên nyang muasin ama ngêbanggain mêrupakan mimpi Bêsudut nyang udah kêwujud. Tapi, Bêsudut masing kudu bêjuang buat masup pêrguruan tinggi. Bêsudut pèngèn ngêbuktiin bahwa Orang Rimba juga mampu buat sêkola tinggi sama dêngan kêlompok masarakat laènnyah.


Masa-masa yang paling berat adalah pas sekolah menengah ke atas, karena di situ menjadi salah satu titik awal penentuan masa depan kite ke depannye mau jadi ape. Aye punya cita-cita buat jadi dokter pas kelak aye udeh dewasa. Karena dari Sekolah Dasar sampe Sekolah Menengah Pertama, nilai-nilai pelajaran Matematika, dan IPA aye cukup lumayan bagus. Bahkan waktu zaman Sekolah menengah Pertama aye di masukkin ke klub Olimpiade Sains Nasional sama guru aye. Jadi makin yakin, dan optimis sama cita-cita aye buat jadi dokter. Dari kecil aye punya cita-cita jadi dokter, tapinye beloman tau spesifiknye pengen jadi dokter ape, pas udeh lewat SMP aye baru kepikir kata orang tua aye jadi dokter gigi aje. Pas SMA kelas dua mulai lah penjurusan, aye kira aye bisa masuk IPA taunye aye gagal, aye bisanye masuk IPS atau kelas Bahasa. Itu pulang sekolah aye langsung masuk kamar ngonci diri, karena lagi-lagi gagal untuk ketiga kalinye.


Phoebe Dormand adalah rêmaja 19 taun nyang ngêri muntah. Diah pun ogah gêgarês acan, kêcuali kèju ama minum ala kadarnyah. Alhasil, awak Phoebe ora bêtênaga ama bobotnyah tibang 44 kg. Yak, Phoebe ngidap pobia muntah atau disêbut juga èmètopobia. Di kêlas, diah juga sêlalu duduk di bangku paling dêkêt dêngan pintu sêbagè antisipasi kalu dirinyah ujug-ujug ênêk ama pèngèn muntah. Tapi, kondisi mulè bêrobah wayah Phoebe nginjêk masa-masa akhir SMA-nyah. Dêngan lingkungan nyang baru, têrmasup wayah di unipêrsitas, gejala pobia muntah Phoebe mulè ngêrêda. Mêski bêgonoh, kadang pobia onoh bisa ngêburuk. Ngêdêngêr têmên muntah atau nyêri ajah, onoh bisa ngêja Phoebe nyêri. Sampè wayah ênih, diah masing sêring duduk di jamban sêbagè antisipasi kalu diah muntah. Tapi, mênurut Phoebe, ngomongin kondisinyah dêngan orang laèn ama ngêdapêt dukungan ngêja dirinyah lêbih baèk.


Makanan kotor emang selalu bise bikin napsu makan ilang. Ye, gegara ngeliat ade batu-batu kerikil, rambut, hewan-hewan kecil, ato jat-jat kecil laen nyang bukan makanan. Rase jijik enih jadi tameng buat kite biar kagak sembarang ngonsumsi, walopun ntu urusannye ame makanan. Terus, dampak dari rase jijik enih juge bikin kite mikir due kali kalo mao beli di tempat nyang sama. Kalo pun tepaksa beli di sonoh lagi, kite bakal jaoh lebi cermat meratiin bahan-bahan, alat-alat, ame proses pembuatan makanan entuh. Terus, bise juge sekalian negor ato komplen ke si penjualnye soal paktor nyang bikin makanan jualan die jadi kotor dan bikin kite jadi ngerase jijik kemaren.


Muhammad jemaah lainnya yang memutuskan tidak berangkat dan memilih pengembalian uang menambahkan jemaah dihadapkan pada dua pilihan yaitu pergi tahun ini atau menunda tahun depan dan DP tersimpan. "Padahal, sebelumnya sudah ada keputusan menunda haji furoda tahun ini dan jemaah dapat melakukan proses refund 100 persen,” tegas Muhammad. Pengalaman senada juga dialami Krisna Dewanti. Pada awal Mei lalu, dia mendaftar haji furoda tahun ini dengan jaminan uang dikembalikan 100 persen, apabila gagal berangkat atau visa tidak terbit. Pada 2 Juli 2022, di mana Krisna seharusnya berangkat ke Tanah Suci bersama para jemaah haji furoda lainnya, dia panik usai memperoleh informasi bahwa visanya tidak terbit. Dari 113 yang harusnya berangkat, hanya 70 jemaah yang diterbangkan.


Rase jijik dalem diri manusie biasenye gegara ade sesuatu nyang kotor, kagak enak diliat, dipegang, ato dirasa, ato bise juge nyang behubungan ame kejorokan ato sipat negatip laen. Artinye, perasaan enih muncul gegara ngeliat ato ngerasain hal nyang bikin kite muak. Rase enih kagak "diajarin", cuman emang alamiah ade di tiap diri manusie. Biasenye, rase jijik enih ade di indera pengecapan, walopun belon tentu penyebabnye di indera ntu. Misalnye, jijik gegara ngeliat muntahan, berarti penyebabnye ade di indera penglihatan alias tanpa "ngerasain" muntah pun, kite udeh bise ngerasa jijik ame ntu hal. Jijik gegara liat muntahan bahkan bise bikin kite kepancing buat muntah juge, apelagi kalo diri kite tipe nyang kagak kuat nahan mual.


Ampir lebi dari setenga idup manusie dipenuhin ame aer, bae itu dikeidupan seari-arinye, ato dalem badan manusie entu sendiri. Cuman, rase takut ame aer juge bise dirasain ame manusia. Rase takut enih umumnye ke laut, kolam renang, ato tempat-tempat nyang aernye emang banyak. Selaen ntu, rase takut ke aer enih bikin orangnye jadi ngindarin nyang namenye olahrage berenang. Jeleknye, kemungkinan mereka kalo kudu ngadepin aer jadi bakal tenggelem. Ketakutan ame aer jadi nambah ke ketakutan bakal tenggelem. Enih juge bahaye. Udeh, mah, mereka panik kalo deket aer, enih ditambah kudu nyentuh ame nyelem. Takutnye jadi nambah-nambah. Gegara enoh, bise aje mereka ngalamin serangan panik kalo dideket aer-aer nyang gede enoh. Kalo udeh ginih, jalan utamanye emang kudu terapi, si.


Orang yang menderita phasmophobia ntu bisa diberikannye tiga jenis terapi, ya ntu; Exposure therapy yang merupakan terapi dengan cara mendekatkan penderita kepada sumber ketakutannye. Cognitive behavioral therapy guna mengubah pola pikirnye dari hal yang kagak rasional mejadi rasional. Reality therapy adalah terapi yang nantinye bakal mengajak penderita untuk kembali dalam kondisi nyata di dalam kehidupannye. Di sinilah penderita phasmophobia bakal disadarkan kalau kagak ada siapepun yang mengawasinye selama ini, kecuali orang-orang yang berada di sekitarnye seperti keluarga dan teman. Sebenernye selain dua cara di atas, masih ada cara lainnye yang juga sering digunakan, ya ntu mengonsumsi obat antidepresan, tapi hal ini sangat kagak disarankan karena bisa berdampak pada ketergantungan obat.


Rena entu bocahnye bangor, kagak nurut sama orang tua ataupun sama yang laennye. Die kagak pernah nurutin omongannye siape pun. Selalu aje die ngebantah. Suatu hari, die baru selesai ngerjain urusannye pas udeh tengah malem. Die pun stres bener dan butuh hiburan yang bener-bener baru buat die. Ade suatu hal yang bikin die penasaran, ya entu pergi clubbing. Akhirnye die pun siap-siap pergi. Pas mau keluar dari rumahnye, orang tuanye bangun dan nyamperin, serta larang die pergi. Tapi ya Rena entu adalah Rena yang kagak nurut. Die ngeyel dan tetep pergi. Pas udeh sampe di tempat yang ditujunye, ade seorang cowok yang deketin die. Mereka ngobrol dan entu cowok nawarin Rena suatu minuman. Rena pun minum tanpa ragu. Beberape hari kemudian Rena pun kaget karena tiba-tiba die hamil.


Ada hal nyang baru aye pahamin juga pas udeh punya anak, kalo masalah kesehatan tuhbkaga cuma dari luar, tapi dalem diri sendiri. Aye kasih contoh deh ya, tante aye dari keluarga laki tuh dua-duanye sehat, nah anak pertamanye juga sehat kan. Nah pas punya anak kedua nih nyang baru ketauan kalo orang tuanye kena thalasemia. Kedua orang tuanye tuh punya penyakit thalasemia tapi minor, jadi kaga keliatan. Jadi, gara-gara itu anaknye punya penyakit thalasemia, jadi butuh perhatian khusus banget dah. Soalnye, banyak juga nih nyang belon sadar buat meriksa kesehatan sebelom nikah, nyang diurusin cuma nikah biar keliatan mewah. Padahal itu penting, jadi ite tau resiko kalo nanti punya anak.


Amarah nyang nongol ujug-ujug bisa ngêja orang laèn kagèt, apahlagi kalu dilêngkêpin ama lêdukan nyang ngêja suasana ngêjadi amat èmosional. Tapi, sêbênêrnyah sêngêdadak apah go rasa sèwot nyang nongol sêlalu ada alêsan di baliknyah. Salah atu pênyêbab orang sèwot tanpa sêbab adalah hipêrtiroidismê. Ênih adalah kondisi kêsèhatan wayah kêlênjar tiroid  ngêproduksi hormon tiroid kêbangêtan banyak. Hipêrtiroidismê lêbih sêring dialamin ama wadon. Hormon tiroid adalah hormon nyang ngêndaliin sistêm mètabolismê dalêm awak. Kalu jumlahnyah bêrlebihan, hipêrtiroidismê bisa nyêbabin gêlisah, gugup, ama sulit bêkonsèntrasi. Mênurut Propèsor Neil Gittoes, sêorang ahli èndokrinologi di Rumah Sakit Unipêrsitas Birmingham, hipêrtiroidismê adalah alêsan sêsêorang gampang sèwot, bahkan tanpa sêbab.


Aye lahir dari keluarge nyang biasenye aje, kagak tajir tapinye juge kagak kekurangan. babe ame enya aye kagak manjain aye ame abang aye, ape aje nyang kite mauin selalu diturutin, hal eni nyang ngebuat aye ame abang begitu keras kepale. Waktu kuliah aye pindah kuliah sampe 4 kali, begitu juge ame abang aye. Iye, bener 4 kali ame alesan nyang cuman sepele, bosannye ame kagak betah. Ame berulang kali kolot aye setuju nyang pentingnye bocah-bocahnye kagak ngerasa kebebanin, nyang paling aye sesalin, coba aje waktu ntu kolot aye dikit keras, aye pastinye sekarang aye punye gelar kesekian kalinye. Sekarangan eni aye baru sadar waktu babe ude meninggal, ude kagak ade nyang bise aye andelin kayak dulu.


Para pihak yang terlibat kecelakaan lalu lintas hendaknye kagak ragu, atau takut untuk melaporkan peristiwa kecelakaannye ntu kepada polisi. Hal ntu agar penanganannye kagak merugikan salah satu pihak, terutama berkaitan dengan kepastian biaya ntu pengobatan bagi para korban kecelakaan. Aryo Wahyadi Kusuma, Penanggung Jawab Humas Jasa Raharja Cabang Yogyakarta menjelaskannye selama bukan kecelakaan tunggal, korban-korban kecelakaan lalu lintas berhak mendapat santunan dari Jasa Raharja. ” Syarat utamanya adalah ada LP (laporan polisi) tentang peristiwa kecelakaan tersebut. Makanya selain olah TKP bukti material, keterangan para saksi sangat penting sekali ” ungkap Aryo. Die pun mengimbau kepada masyarakat agar kagak ragu, dan takut memberi dukungan sebagai saksi apabila menyaksikan kecelakaan lalu lintas. Tujuannye ntu supaya memperlancar proses penerbitan laporan polisi.


Setiap abis buka puasa mertua aye selalu ngerasa lemes banget badan. Anehnye abis buka puasa, dan udeh ngegaresin ganyeman malahan jadinye lemes badan, bawaannye ngantuk gitu mata kaya turun, berat banget buat melek. Setelah dirasanye sangat aneh dah udeh berlangsung cukup lama, akhirnye diperiksalah gula darahnye. Ternyata gula darahnye tinggi bener, hal ntu bikin kaget banget mertua aye, sebabnye mertua aye kaga doyan tuh ama yang namanye ganyeman yang manis, atau minuman terlalu manis, keturunan juga kaga ade, makanye kaget banget pas dibilangnye diabetes, dan harus suntik insulin saban hari, tapi mau gimane lagi kudu dijalanin dah setiap sebelum ngegaresin ganyeman kudu disuntik dulu baru bisa ngegares. Yang bikin kagetnye ntu mertua aye kaga demen ganyeman manis, tapi demen sama minuman seger seger yang manis, makanye kite emang kaga boleh ngegares berlebihan dan harus rajin olahraga, nyok mulai dari sekarang biasakan pola hidul sehat.


Bukan di sekolahan, tapi di tempat ngaji. Kalo sore, bocah kecit biasa pada nyamper temen-temennya buat ngaji. Kalo ngaji ini di kelasnya ngantri. Siapa yang dateng duluan, jia yang dapet giliran ngaji duluan juga. Waktu itu, pas lagi praktek apalan surat-surat pendek ama baca doa hataman Qur’an sembari dinadain. Pas lagi doa gitu, ada yang suaranya kenceng banget. Jadi, kayak nyanyi sembari beberekan. Nah, itu bocah suaranya paling kedengeran. Pas jia salah kata jadinya kentara banget. Ngedenger begitu, temen-temennya di kelas itu langsung pada diem. Abis itu, ngetawain. Jia kagak sadar. Pas udah tau alesan jia diketawain, langsung tengsin banget. Abis itu, suaranya langsung jia pelanin.


Yang udah punya keponakan pasti paham, Kalian pasti setuju jika keponakan bisa membuatmu menjadi orang yang paling bahagia di dunia. Pasalnya kehadiran mereka membuat hari-harimu lebih berwarna. lantaran bisa menjadi orangtua, kakak, guru, dan sahabat bagi keponakan.Tentu sepakat menjadi aunty dan uncle membuat hari-harimu lebih seru lantaran keponakan bisa menjadi partner in crime. Keponakan yang lucu ini bisa menjadi teman bermain, belajar, nge-mall, liburan hingga partner kondangan. Meski kadang sedikit merepotkan dan menjengkelkan tapi lebih banyak pengalaman menyenangkan. terlebih lagi Saat menjadi aunty dan uncle, tentu kalian akan puas menggendong dan mencium keponakan kalian. Saat menggendong bayi, menggenggam tangan mungil, dan mencium keponakan memberikan sensasi  luar biasa lantaran ada perasaan menyenangkan dan exciting.


Enyak pagi enih ngasi pesen ke Doel buat jaga bae-bae kotak makannye nyang baru dibeli enoh. Mane mahal, pan. Enyak kagak mao rugi, dah, pokoknye. Doel, sebelon berangkat kola, iye-iye bae ke Enyaknye. Apesnye, pas pulang kola, di tenga jalan, Doel baru ngerase ade nyang kurang die bawa ke rume. Bari muter balik ke kolaan, bari die mikir. Pas ude deket, baru, dah, die inget. Kotak makannye! Duh, mane kolaan ude sepi, ude mao ditutup ntu gerbang ame satpamnye. Cuman, Doel mo'on-mo'on ke satpam mao nyari setenga nyawa si Enyak. Die balik ke kelas bari ngecek atu-atu laci meja, temasuk punye temennye. Udeh sengah jam nyari, kagak ketemu juge ntu kotak makan. Doel lupa bangat naro di mane. Udeh gitu, si satpam udeh bawel aje nyuruh Doel balik, soalnye gerbang mao dikunci. Akhirnye, Doel balik ke rume bari gemeteran sepanjang jalan. Di otaknye keputer skenario teburuk Enyak ngomel-ngomel. Aduh, rasenye mules bangat. Mual dikit juge ade. Mao pingsan, dah, Doel. Gini amat takut dimarain Enyak sendiri, yak.


Terjadi kericuhan yang terjadi antara pengemudi Ojek Online (Ojol) dengan karyawan cabang ‘Mie Gacoan’ di Kawasan Kotabaru, Yogyakarta, insiden tersebut terjadi pada hari Sabtu, dimane ntu hari libur jadilah rame banget. Keributan ntu bermula, ketika para driver ojol mendapat antrian panjang untuk pesanannye di Mie Gacoan cabang Kotabaru ntu. Mengetahui hal ntu pihak ojol yang merasa sudah menunggu, mereka menjadi geram dan kagak terima dengan perlakuannye karyawannye Mie Gacoan karena ngerasa pesenannye die kaga di buat-buatin soalnye antriannye diserobot yang laen terus. Keributan yang terjadi antara pengemudi ojol dengan karyawan pada cabang ‘Mie Gacoan’ menarik perhatian publik, insiden tersebut viral dan masuk dalam trending Twitter pada Minggu.


Kalo lagi digoncengin di motor, demen banget ngeliatin ke kanan kere jalan. Ada yang bikin enak dilongok. Ada juga yang bikin enek. Sering banget liat tingkah yang bikin gedek ama orang yang bawa gandaran. Kagak yang di mobil, motor, atawa angkot, sering aneh-aneh aja tingkahnya. Kalo di angkot udah mendingan. Orang yang bawa motor ama mobil sendiri suka seenaknya. Pernah pas lagi lampu merah. Motor di sebelah orangnya lagi ngerokok. Asepnya udah ke mana-mana. Eh, jia nambahin ngelepehin ludahnya langsung ke jalan. Gedek banget rasanya. Liat langsung ampe kedengeran kenceng suara jia ngeludah. Ada juga orang bawa mobil, dari dalem jia ngeludah ke arah luar. Mana posisinya lebih tinggi. Jadi, bisa nyipratin orang ludahnya. Geli banget liatnya. Hawanya juga jadi gedek, pengen ngomelin tu orang aja rasanya.


Kagak cuma empok aye aje yang demen menangin undian give away, aye pun pas taon 2022 mulai beberape kali nyoba ikut entu acara undian give away. Jadi pas taon 2022, aye lagi pergi. Nah pas waktunye ibadah, aye pun mampir ke tempat ibadah. Terus karena agak ngantre, akhirnye aye buka-buka hape dan ternyata ada brand skin care yang lagi ngadain give away. Hadiah give away-nye serum. Aye pun penasaran. Akhirnye, aye baca semua peraturannye, terus aye laksanain semuanye, salah satunye ngomen di post-an mereka. Terus pas beberape hari kemudian, entu brand skincare ngumumin pemenang give away dan ternyata aye menang! Aye pun seneng bener karena akhirnye bisa menangin give away setelah beberapa kali nyoba tapi gagal terus.


Ada satu lagi penjual ganyeman jorok di India. Penjual ntu tersebut menjual aneka ganyeman kaki lima dengan kuah. Ganyeman ntu dimasak dalam panci yang selalu dipanaskan. Lalu si penjual berniat untuk mengaduk kuah yang berwarna coklat ntu. Namun, penjual ntu kagak menggunakan alat apapun alias tangan kosong. Sementara kite kagak mengetahui apakah tangan si penjual udeh bersih ape belum. Jika memang udeh cuci tangan, tetapi tetap aje mengaduk ganyeman berkuah dalam panci menggunakan tangan kosong sangat kagak higienis. Video penjual ganyeman yang jorok ntu dibagikan oleh netizen dengan akun @idlasupaldi. Dalam video ntu juga tampak si penjual seakan kagak ambil pusing. Bahkan die melontarkan senyum lebar di wajahnye sambil mengobok-obok ntu ganyeman, bikin orang jadi ogah buat ngeganyemnye.


Cara têpat ngêrêsikin têlor adalah ngêgunain tèknik cuci kêring alias ditopoin ngêgunain kaèn dêngan pêrmukaan gradakan atau busa cuci piring, bukan langsung dikumbah dêngan aèr dingin ngalir. Pastiin kaèn nyang digunain dalêm kêadaan kêring. Cukup usapin kê cangkang têlor ampè sisa kotoran ora lagi nèmplok. Kalu kotoran têtêp ora mao ilang, êluh bisa ngêgunain aèr angêt pêranti ngêrêsikin têlor. Caranyah, sèblok têlor dêngan aèr nyang suhunyah lêbih angêt dari suhu têlor, kêmudian taro têlor di atas kaèn atau tisu madang rêsik, lalu kêringin atu pêr atu. Wayah têlor udah rêsik, lanjut stèrilin dêngan nyêmprètin larutan pêmutih kê cangkang têlor, kêmudian kêringin di rak atau kêranjang. Kalu kotoran masing ora ilang, êluh bisa coba buat ngêrêndêm têlor kê dalêm cuka angêt.


Trauma di masa anak-anak tidak hanya berupa pelecehan fisik, emosional, atau seksual tetapi juga paparan peristiwa traumatis. Peristiwa traumatis ini dapat terjadi ketika anak-anak menyaksikan bencana alam atau bahkan ketika mereka menyaksikan kekerasan di lingkungan mereka. Setelah terpapar peristiwa traumatis, anak-anak cenderung mengekspresikan beberapa bentuk perubahan perilaku berikut: Ketakutan baru yang tiba-tiba: Ketakutan ini bisa berkaitan dengan peristiwa traumatis. Kecemasan akan perpisahan: Terjadi ketika seorang anak diliputi kecemasan jika orang tuanya tidak ada.Gangguan tidur: Mulai mengalami mimpi buruk atau kehilangan kemampuan untuk tertidur dengan cepat.  Kesedihan: Jika Anda menyadari bahwa Anda atau orang terdekat Anda sering merasa sedih, itu mungkin pertanda bahwa mereka sedang menghadapi peristiwa traumatis.


Gerai take away Harvey's Chicken and Pizza ntu membuat para pelanggan terkejut. Pasalnye, ntu tempatnye kotor, dan ditemukan hal yang menjijikan di dalamnye. Ketika diperiksa, Harvey's Chicken and Pizza ditemukannye ntu ada kaus kaki kotor di area persiapan ganyeman. Kagak ada air panas untuk staf untuk mencuci alat, dan ditemukannye beberape puntung rokok di dalamnye. Daging disimpan pada suhu yang terlalu tinggi sehingga produk daging beku kagak dapat diidentifikasi. Coleslaw yang udeh kagak layak pakai pun dijual, dan nanas yang digunakan dalam pizza kalengnye juga udeh berkarat. Kagak hanya ntu, tuna kagak layak makan juga sudah berlendir, dan berjamur. Daging kebab dibiarkan meleleh dalam kantung plastik dan didiamkan di dalam suhu ruang. Hal ntu betul-betul menjijikan bikin kagak nafsu ngegaresnye.


Agree mêrupakan salah atu unit gawè di Tèlkom Indonèsia nyang bêgêrak dalêm digitalisasi pêrtanian. Kali ênih Agree ngadain undian bêrhadiah Agree Mart Bêrsih (Bêrbagi Kasih) spèsial èdisi Natal ama taun baru. Bêrikut ênih caranyah. Pêrtama, kudu miluin Instagram ama TikTok @agreemart @agreeculture.id sêrta Facebook agreemart.id agree.telkomid. Sêlanjutnyah, bêlanja produk di Agree Mart tanpa minimal pêmbêlanjaan dan unggah struk di dalêm pidio nyang diunggah. Atu orang bolèh unggah lêbih dari atu pidio bêrbèda. Têrus, unggah pidio di Instagram Reels ama TikTok dêngan durasi 30 ampè 60 dêtik dêngan têma "Agreemart Make Happiness Happen" dan tag Inatagram @agreemart ama @agreeculture.id. Gunain juga tanda pagêr #AgreeMartBÊRSIH #AgreeMartBêrbagiKasih #AgreeMartNaRu. Pidio nyang dikêja kudu orisinal ama bêlon pêrnah dilombain, yak.


Pêrundungan bisa dikêlompokin kê dalêm ênêm katêgori, yakni pêrundungan sêcara pisik langsung, pêrundungan sêcara pèrbal langsung, pêrundungan nonpèrbal langsung, pêrundungan nonpèrbal ora langsung, pêrundungan sibêr (pêrundungan nyang têrjadi di dunia maya), ama pêlècèhan sèksual. Pêngêtahuan ama wawasan têntang cara ngadêpin pêrundungan bisa ngêjadi bêkêl bagi bocah supaya bisa ngêlindungin diri sêcara têpat. Misalnyah èdukasi bocah buat ngasih bantuan kalu ngêliat adanyah tindakan pêrundungan di sêkola, baèk dêngan ngêlêrè atau ngaduin kêpada pihak sêkola. Sêlaèn onoh, orang tua bisa ngêbantu bocah ngêmbangin kêmampuan manajêmèn èmosi. Hal ênih bisa ngêbantu bocah buat ngênalin èmosinyah dèwèk sêrta ngomunikasiin pêrasaannyah sêcara têpat sêhingga ora ngêgunain prilaku agrèsip atau kêkêrasan buat ngèksprèsiin pêrasaannyah.


Aye juga kaga paham si knapa aye selalu dibeda-bedain, cuma nyang aye tau pasti mereka tuh bahasnye aye keturunan orang Jawa. Mangkanye, aye tuh kaga pernah deket ama sodara. Jadi, aye cuma bisa liat perjuangan orang tua aja nyang pontang panting buat nyekolain. Aye lebih baik pulang malem ikut orang tua jualan dari pada dititipin di keluarga aye. Karna percuma aje, aye juga bakal di beda-bedain. Mereka tuh keliatan banget pilih kasihnye, kaga mikirin perasaan anak kecil, padahal udeh dewasa. Tapi, aye yakin kalo aye sabar waktu bakalan jawab buat mereka semua nyang dulu tuh ngata-ngatain trus banding-bandingin kalo emang aye bisa bangkit.


Kalo orang demam panggung, kagak perlu analisis belebih, kite juge bise ngeliatnye make mata telanjang. Soalnye, orang-orang nyang ngalamin fenomena enih biasanye nunjukin gejala nyang sama. Walopun rasa takut kagak keliatan kasat mata, cuman ade gejala pisik nyang bise diliat ame orang laen kalo ade nyang ngalamin takut gegara demam panggung. Gejala pisiknye diliat dari benjolan di laklakan, keringetan, mual, pusing, badennye nyeri ame geter-geter, ototnye tegang, lebi sering ngumpet ato ngehindar kalo ketemu orang laen, ame matanye kagak bise nempo mata orang laen. Kalo gejala psikis nyang dirasain ame pengidap demam panggung ntu rasa cemas ame gugup, tapi belebihan, kepengen ngelariin diri, ngindarin terus kalo kudu tampil di muke umum ame jadi pusat peratian, ngerasa khawatir, tapi kedalon, ame kepengen ditemenin bae ame orang laen ke mana pun.


Serangga kalo cuman atu due biji mungkin masi banyak nyang kagak ngape-ngape; kagak jijik, takut juge belon tentu. Cuman, kalo ude bekoloni, dateng rame-rame, ato ujug-ujug ade di atu spot, bawaannye jijik, geli, ampe mo muntah ndiri. Apelagi kalo kejadiannye di rume ndiri. Misalnya, ujug-ujug ade banyak nyamuk ngumpul di atu spot nyang gelap di rume kite. Bawaannye pasti badan merinding, terus kesel pen ngegaplokin semuenye sekalian. Cuman, ade juge nyang kalo ngeliat begituan malah penuh ame rase jijik. Boro-boro mao geplakin, ngeliatinnye aje bise bikin perut mual. Pikirannye ude ke mane-mane biasenye, ngira kalo bagian sonoh jorok, jadi bikin nyamuk betah idup ampe bekoloni gituh. Belon lagi, kepikiran nanti ntu nyamuk bise bikin penyakit, gatel-gatel, dan laen-laen. Jijik bangat, dah, pokoknye.


Seiring berjalannye waktu, Orlando udeh makin dewasa dan banyak perubahan pade fisiknye karena makin dewasa. Pun pastinye temen-temen Orlando yang dulu. Pasti mereka pun kayak Orlando yang ngalamin beragam perubahan. Suatu saat, Orlando lagi jalan-jalan ke mall sendirian. Terus tiba-tiba aje ade yang nyamperin die dan ngaku sebagai temen SMP-nye Orlando dulu. Orlando cuma bengong aje karena ngerasa kayak asing. Orlando kagak ngenalin rupa temennye karena Orlando kagak aktif di media sosial dan jarang liat foto-foto temen-temennye yang terbaru. Sementara entu temennye bisa langsung kenal Orlando karena emang beberape kali liat fotonye Orlando dari postingan temen mereka dulu yang masih akrab sama Orlando. Terus akhirnye Orlando pun inget siape entu temennye. Die pun kaget karena bisa secara kagak sengaja ketemu temennye. Nyok deh mulai sekarang minimal elu liat tampang temen elu di media sosial biar kenal pas ketemu!


Namanye kejahatan kan kan kaga mandang pas sepi atau rame, pokoknye cum nyerang kalo lagi ade kesempetan. Nah, jangam ampe tuh kite kasih kesempatan orang buat berbuat jahat ama kite. Kalo pake kendaraan umum mah pakenya nyang biasa-biasa aje. Terus kalo kite mau pake kendaraan umum tuh bawa barang bawaan nyang ringkes aje. Udah gitu kite juga mesti waspada, jangan ampe kite terlalu percaya ama orang. Kalo kaga terpaksa jangan asal nitip barang atau apa pun, mending kalo perlu ape-ape kite tinggal minta tolong ama petugas keamanan. Kalo di jalan sendiri kalo bisa mah jangan tidur terlalu pules, tetep waspada karna kan kite kaga meleng aja kite bisa kena jambret.


Aroma merupakan salah faktor penting untuk menentukan enak, atau kagaknye ntu suatu ganyeman. Dengan hanya mencium aromanye ntu aje, kita kadang udeh bisa membayangkan betapa enaknye ntu suatu ganyeman. Begitu pula sebaliknye saat mencium aroma busuk dari ganyeman, kite bakalan langsung beranggapan bahwa ganyeman ntu kagak enak dan bahkan bisa merasa jijik hingga mual. Padahal pada kenyataanye ntu ada beberape ganyeman yang berbau kurang sedap yang justru rasanya sangat enak. Sebagai contoh misalnye duren, pete atau jengkol yang meski memiliki bau kurang sedap, tapi memiliki rasa yang nikmat di lidah sebagian orang. Beberape ganyeman yang memiliki bau busuk ntu bahkan ternyata ada yang memiliki manfaat baik bagi kesehatan manusia. Hanya aje untuk bisa menyantapnye ntu tentu butuh nyali ekstra karena baunye yang luar biasa busuk.


Kalo mau jadi orang tua nyang adil tuh sebenernye bisa, ya walaupun kaga bakal sempurn juga sebagai orang tua. Nah, pertama tuh kalo anak kaga semua ranking kite harus kasih semangat, karna tiap anak tuh keahliannye pasti beda-beda. Trus jangan beda-bedain perihal kasih kado ato apa pun dah. Pokoknye pemberian dari orang tua tuh mesti di sama ratakan.  Satu lagi nyang harus kite catet, kalo perhatian ama anak tuh jangan dibeda-bedain. Walaupun umur anak kaga sama, tapi kasih perhatian tuh juga sama. Nah, selaen itu juga masalah pembagian tugas di rumah. Semua pekerjaan rumah ruh ada baenya di bagi-bagi, jangam melulu harus nyang tua nyang lebih banyak.


Demam panggung enih emang bise diantisipasi ato dihindarin kedatengannye. Cuman, siape bae kalo udeh degdegan, mah, emang mungkin bangat buat buyar semuanye. Selaen ngantisipasi, enih demam bise juge diadepin kalo ujug-ujug muncul pas udeh di panggung. Caranye, bise pelan-pelan ngatur pernapasan biar kagak ngos-ngosan, gegara biasanye kalo demam panggung pasti napasnye jadi cepet, terus pokus liatin orang nyang mukenye keliatan lebi bae ato ramah dibanding nyang laen. Abis ntu, coba keluarin lawakan ato buat situasi lucu biar ente juge bise ketawa. Kalo dah ketawa, ade rasa stres juge bise ilang. Misal pelan-pelan dah ilang, coba buat ngasi nyang terbae di atas panggung bari kagak usah terlalu dipeduliin soal nyang salah di diri ente, tapi pokus ame akhir dan hasil dari di panggung ntu. Met nyoba!


Pas bocah emang waktunya maen mulu seharian. Apaan aja dimaenin. Kalo belom capek kagak bakalan mau pulang. Waktu itu kepaksa buru-buru pulang, padahal belom waktunya bua pulang. Gara-gara celan robek, ngeri keburu lebar, langsung aja mabur. Sebelomnya, emang ngambil celana dari lemari langsung ambil aja, kagak ngelongok lagi pegimana bahannya. Lantaran udah buru-buru banget pengen maen, langsung ambil aja yang keliatan mata. Pas lagi make itu celana udah robek dikit tengahnya. Pas di luar, baru sadar pas lagi maen karet ada yang ngebilangin. Kagak lama dibilangin, pas lagi jejingkrakan, itu celana langsung kebeset lebar banget. Langsung mabur ke rumah, gara-gara malu diliat ama diketawain temen yang ngeliat.


Aye mesen tiket penerbangan dari Makassar tujuan ke Bandung nyang bakalan transit di Surabaya. waktu penerbangan Makassar ampe Surabaya make Citilink nyang jadwal keberangkatannye pukul 12.05 WITA. Dari jam 09.30 WITA  aye ude sampe di bandara Makassar. Check in counter kosong melompong jadinye proses sampe ruang tunggu ntu kaga pake acara lame atawa ngantri. Kagak lame aye santai-santai diruang tunggu aye dapet sms dari citilink, kalo jadwal berangkat jadi jam 15.00 WITA. Alamak. Pikiran aye waktu ntu cuman bosan banget aye nunngu dimari, awalnye kagak kenape-kenape soalnye penerbangan aye nyang selanjutnye surabaya ke bandung jauh jedanye waktu penerbangannye jam 17.45,nyang bikin dongkol sampe jam 15.00 penerbangan ane kaga ade kejelasan kapan berangkatnye, nyang baru terbang akhinye di jam 16.45 dengan make alesan teknis, alhasil penerbangan ane angus nyang dari surabaya ke bandung.


Waktu bocah emang waktunya orang kagak bisa anteng. Itu masanya orang banyak kedekeran. Ke sono ke mari. Kalo jalan juga jarang banget baek. Ampe sering kesandung. Gara-gara kesandung gitu, celana pada beset. Bocah juga lagi demen-demennya jajan. Kalo liat abang jajanan, langsung kebirit-birit ngejar tetukangan. Pas lagi kebirit begitu kesandung ampe celana beset. Abang tetukangan ama yang di situ jadi pada kaget mau nolongin juga. Dengkul kesakitan, udah pengen nangis aja. Cuman, kagak bisa, soalnya udah telanjur malu banyak yang liatin. Akhirnya, tetep jajan sembari nahan malu diliatin, nahan sakit dengkul yang koreng udah bedarah juga rasanya, ama nahan nangis gara-gara kesakitan.


Permasalahan utang kembali menelan korban. Seorang petugas keamanan ditemukan tewas gantung diri di Kantor Otoritas Jasa Keuangan padè Kamis, 28 Nopèmbêr 2018. Korban disêbut punyè utang sebesar Rp22 juta. Masalèh utang memang menimbulkan beban berat bagi bêbêrapè orang. Beban terberat dari utang bukanlah buat membayarnya kembali, tapi rasa malu padè kêluargè atau orang terdekat. Kalo seseorang melakukan bunuh diri akibat utang, hal êni bukan lagi masalèh finansial, namun lebih kêpadè masalèh psikologis. Kalo udèh têlanjur terjerat utang, solusi paling utama adalah meminta dukungan dari kêluargè atau orang terdekat. Seorang nyang ngutang atau debitur kudu ngakuin masalèh nyang sedang dihadapi. Pahit memang, tapi pengakuan jujur seorang debitur kêpadè kêluargè atau orang terdekat mêrèka bisè bermanfaat pêranti ngêdapêtin dorongan moral dalêm menyelesaikan masalèh utang ntu dêngan cara nyang bijak amè benar.


Kalo mao pergi jaoh, emang butuh kendaraan nyang nyampenye bise cepet. Misal pengen keluar kota, tapi kudu nyeberang laotan ato jaraknye jaoh bangat, naek pesawat emang bise jadi opsi nyang ngegiurin. Naek pesawat enih bisa ngurangin durasi tempuh, kagak kudu capek nyetir, ame bise nikmatin pasilitas nyang disediain kek nongton tipi ato nongtonin awan sepanjang pejalanan. Cuman, ade aje orang nyang ragu ato bahkan kagak mao buat ambil opsi enih. Biasanye, gegara die ngalamin aerophobia ato pobia ame naek pesawat. Orang nyang punye pobia enih ketakutan bangat kalo disuru naek pesawat. Ade aje skenario butut nyang ade di kepalanye. Udeh gitu, die takut juge gegara kudu terbang dan kagak bisa napak di tanah, nyang kalo kenape-nape berarti resikonye cuman atu: jatoh. Bahkan, penelitian dari Frontiers of Psychology bilang kalo 2,5 ampe 40% orang tiap taunnye, bakal ngerasain cemas kalo kudu naek pesawat. Nah, kalo udeh begini, biasanye die lebi milih buat make kendaraan nyang lewat darat aje dibanding kudu make pesawat.


Salah satu cara terbaik buat kite yang aktivitasnye banyak di jalanan, ketemu macet sana sini, rasanye perlu belajar mengendalikan emosi dengan cara melatih pernapasan. Bagaimane teknik melambatkannye ntu napas? Mula-mula, cobalah bernapas lewat hidung. Dengan begini, menurut Adler kite bakalan akan fokus pada dua hal ya ntu kecepatan bernapas yang dilambatkannye, dan kedalamannye bernapas yang justru ditingkatkannye. Untuk bernapas lebih dalam, lakukanlah pernapasan perut, bukan diafragma. "Cara terbaik memastikan kite bakal bernapas lewat perut ya ntu letakkan tangan di perut, dan ketika kite bernapas tangan pun naik turun, saat ntu pernapasan perutlah yang kite lagi lakukan," imbuh Adler selaku psikolog.


Elu pernah diserobot antreannye sama orang laen? Aye pernah. jadi entu pas bulan puasa, aye tetep berusaha bangun dini hari buat ngebadog sahur. Nah aye yang masih ngantuk ini kudu sabar buat antre badogan. Terus pas udeh gilirannye aye buat ambil badogan, tiba-tiba aje aye diserobot orang di belakangnye aye. Jelas aje aye kesel dan marah bener karena aye kagak kebagian jatahnye aye dan kudu ambil badogan ke lantai bawah. Nah ternyate wajar aje muncul emosi marah pas diserobot. Emosi entu muncul secara otomatis pas ade stimulus dari luar. Tapi ada kalanye kite emang nyesel karena udeh nurutin emosi marah yang otomatis muncul entu. Jadinye kite tetep kudu belajar regulasi emosi biar bisa kontrol perilakunye kite dan agar kagak ade dampak negatif.


Ketakutan merupakan hal normal, dan bisa aje terjadi oleh siape pun mau biar kate ntu orang berani banget, tapi pasti ada rasa takutnye juga. Saat kite kelar urusan sekolah, berarti saatnye kite kerja, ade juga sih yang ngambilnye kaga kerja di kantor tapi berbisnis atau berjualan dengan modal sendiri, di bantu orang lain, keluarga, orang tua, atau nerusin usahanye orang tua kite. Tapi apebila kita ngambilnye kerja di kantoran baik yang pemerintahan atau bukan, berarti kite harus mau dan bisa ngikutin ape kebijakkan yang udeh kantor kasih. Misalnye kite dapet tugas buat keluar kota dalam kurun waktu beberapa hari aje, tapi bahkan ada yang musti menetap di suatu kota tersebut, jadi pendatang baru ape lagi kalo sendirian pasti rasanye kaga enak karena kite harus nyesuain diri sama lingkungan baru dengan sendirian.


Idup entu emang ade ye yang selalu mulus, berhasil, dan lancar alias kagak pernah gagal, kagak pernah ade hambatan, dan kagak pernah ade masalah? Kayaknye ... emang mungkin? Masa iye orang selalu berhasil tanpa gagal? Kalo tanpa gagal, dari mane irang bisa belajar dan tumbuh? Kegagalan dalem idup entu kalo aye sih hal yang selalu aye persiapin diri buat terima. Soalnye, kegagalan dalem idup entu, bisa dateng kapan pun. Dengan cara ape pun. Jadi daripade pas gagal aye bener-bener sedih dan terpuruk, lebih baek aye lakuin segala sesuatunye dengan santai tapi sambil berusaha. Aye pun juga selalu nyiapin mental buat nerima entu kegagalan dalem idup.


Waktu entu Jane lagi stres bener karena masalah kuliahnye. Saking banyaknye urusan yang kudu diurus, entu semua urusan baru selesai pas udeh malem. Kampus udeh sepi dan sebagian lampu udeh dimatiin, jadi entu kampus udeh gelap bener. Terus akhirnye Jane makin panik karena selaen udeh malem dan gelap, entu kampus udeh sepi bener. Kayak kagak ade orang. Akhirnye Jane pun buru-buru ke tempat parkirnye. Eh tapinye kagak ade konci motor dan motornye pun kagak ade di parkiran Alsa pun panik bukan maen. Terus tiba-tiba aje ada mobil yang nyalain lampunye sampe terang bener dan bunyiin klakson. Pas Jane nengok, kagak taunye entu mobil temennya. Ternyate mereka kasih kejutan ulang tahun ke Jane. Jane pun kaget bener karena kagak nyangka bakalan dikasih kejutan ulang tahun.


Nah, kalo orang udah kena gangguan panik begitu, kira-kira bisa diobatin kagak? Kalo bisa, pegimana cara ngobatinnya? Kalo orang udah kena serangan panik, kudu cepet-cepet dipereksain ke dokter. Kalo udah di dokter, kita jelasin yang lengkap gejela apaan aja yang dirasa. Ada yang kudu diliat ama dokter, biar ketaun jelas apa beneran kena serangan panik atawa kagak. Dokter bakal mereksa semuanya, kayak cek darah ama mereksa cairan ludah. Kali aja ada penyakit yang ketauan. Udah gitu, dokter bakal mereksa ke bagian mental kita. Dokter bakal nanya gejala apaan yang dirasa, ngapa tiba-tiba ngeri, ama masalah apaan yang bikin stres yang lagi dialamin. Kalo udah ketauan semuanya ama dokter, jadinya bisa dikasih obat yang pas.


Setelah sepekan yang padet dan penuh aktivitas kuliah, aye pas entu biasanye olahraga dan jajan ke pasar pas hari Sabtu atau Minggu. Pas entu aye udeh selesai olahraga sepedahan dari pagi. Akhirnye karena udeh 2 jam-an olahraga, aye pun capek dan mau jajan ke pasar buat beli badogan di rumah nanti. Nah terus pas aye sampe pasar, aye pun keliling-keliling ke beragam tempat jajanan. Terus setelah udeh beli yang semua aye mau, aye pun akhirnye siap-siap pulang. Eh pas aye udeh mau pulang, aye kagak sengaja ketemu temen lama aye, ya entu temen SD aye. Aye pun kaget karena kagak sengaja ketemu temen lamanye aye.


Harta karun di bagian kulon Jawa Têngah pêrnah ditemuin pada 2008 lalu. Lokasi pênêmuan harta karun ênih bêrada di Dèsa Kêduringin, Kêcamatan Jatilawang, Kabupatèn Banyumas. Ditêmuin sêjumlah duit logam ama barang-barang antik di pinggir Sungèi Kalipasir ama sêorang warga sêtêmpat. Bêlon diketauin asal-usul barang onoh, tapi warga têrus ngêlakuin pêncarian siapah tau ada barang sêrupa nyang masing bisa ditêmuin. Abis dilakuin pênêlitian, barang-barang bêrupa kêping duit logam, tusuk kondè, cincin, pêluru, ama sêjumlah gêlang-gêlang bêrbahan têmbaga ênih bêrasal dari jaman kolonial Bêlanda. Dugaan ênih bêdasarkan pada tulisan VOC taun 1755 pada bêbêrapah duit logan ama ada lukisan mahkota dan taun 1858 pada sêjumlah duit koin laènnyah.


Kalo penyakit kedua aye nyang berhubungan ama empedu tuh kayanya awal mula dari sakit maag nyang udeh parah. Aye tuh sepelein karna ngerasa juga ntar sembuh, tapi ini mao 2 minggu berobat di klinik kaga pernah ada perubahan. Akhirnye, pas kaga kuat mao gamao masuk rumah sakit trus di opname. Nah, kalo kaga mao kena penyakit kaya gini, jangan tuh sekali-kali jajan sembarang. Makan terlalu banyak lemak, kaya daging trus keju, trus makanan cepat saji. Teryata makanan cepat saji punya banyak kandungan lemak jahatnye. Trus juga hindarin dulu makan jeroan, makan terlalu banyak mengandung minyak. Selama proses penyembuhan sekitar 3 bulan lah, harus nurut karna ada bae penyakit nyang dirasain.


Diomelin bise jadi kejadian nyang jelek, kagak mao diinget-inget, kagak mao diulang, bikin malu, bahkan ampe bikin troma. Rasenye kalo udeh denger kate "omel", tuh, jantung jadi degdegan bangat. Ade bae nyang bikin badan gemeter. Belon lagi pas diomelin ntu, diliatin orang laen. Kagak bangat, dah. Kalo kate dr. Veranita dari SehatQ, takut ame pecaye diri bekaitan erat. Takut diomelin, misalnye, bikin kite mikir kalo diri kite banyak salahnye, jadi mao ngelakuin ape bae, terutame nyang behubungan ame nyang diomelin, mikirnye jelek bae. Ye takut gagal lagi lah, takut diomelin lagi lah, takut kagak bise menuin ekspektasi orang lah. Emang kadang, kudu diakuin kalo diomelin enih kagak selamenye nimbulin epek negatip juge. Cuman, enih begantung bangat ame orangnye. Jadi, kalo kite di posisi nyang ngomel, ade baenye mikirin psikologis orang juge. Terus, kalo kite ade di posisi nyang diomelin, ade baenye berusaha biar diri kite bise ngubah ntu jadi emosi positip.


Pas di acara mau dimulai baca puisi, udah kepikiran banget gimana nanti pas baca puisi. Apa kata temen-temen laen kelas. Soalnya, kalo sama temen kelas udah ngerasa kenal banget, jadi bodo amat. Kepikirannya ama orang yang laen kelas, ama guru-guru juga. Setengah jem sebelom tampil, udah kagak mau liatin kertas syair puisinya lagi, takut degdegan. Nah, cara ngelupain bentar kayak gitu mulai berhasil. Sayangnya, 10 atawa 5 menit sebelom dipanggil, degdegannya balik lagi. Waktu itu nyoba buat minum aer putih, pegangan tangan ama temen, biar kagak kerasa dingin, tarik napas ama yang paling penting baca doa. Pas udah di panggung langsung inget muka temen. Jadi, pas di atas panggung langsung liat congornya aja. Sembari baca sembari mikir kalo di situ kagak banyak orang, cuman diliatin ama temen-temen deket aja, jadi kagak napa-napa. Nah, abis mikir kayak gitu, semuanya lancar aja. Biarpun kata temen, tangan masih keliatan gegey, tapi bisa ngelewatin baca puisinya lancar.


Di salah satu suku pedalaman nyang ada di Indonesia tuh ade kebiasaan nyang aneh tapi diikutin tuh ampe sekarang. Jadi, setiap orang di rumah tuh bakalan alasin lantai di rumahnye pame kotoran kebo. Kalo kite mikirnye ya mana tahan marna baunye aje udeh ambreng-ambrengan. Cuman orang nyang ngelakuinnye tuh percaya kalo ape nyang dilakuin tuh bakalan cegah orang laen kirim santet, katanya si begitu. Cuman aye kaga cari tau lebih jauh karna kaga mau diakal. Cuman kan balik lagi kalo kepercayaan orang tuh beda-beda kaga bisa kite sama ratain. Trus juga walaupun buat kite jijik ya hargain aje kan tiap orang punya kepercayaan masing-masing.


Ora ada orang tua nyang pèngèn ngêgêbuk atau ngêbêntak bocah mêrèka, tapi kadang wayah bocah sulit diatur, para orang tua kêpaksa ngêgunain tèknik onoh buat ngêdisiplinin bocah. Dalêm sêbuah surpèi nyang dilakuin olèh Komisi Pêrlindungan Anak Indonèsia têntang pêmênuhan hak ama pêrlindungan bocah pada wayah pandêmi Covid-19, nêmuin bahwa bocah ngêdapêtin bêrbagè kêkêrasan pisik atau psikis sêlama pandêmi. Dêngan maksud pèngèn ngêbêntuk disiplin pada bocah, tapi malah sèwot ama ngêgêbuk bocah justru bêdampak pada masalah prilaku mêrèka buat jangka panjang. Hukuman pisik ama pèrbal nyang dikasih para orang tua ngêbêntuk bocah-bocah bêrprilaku agrèsip wayah mêrèka tumbuh dèwasa. Buat para orang tua, usia bêrapah go bocah, orang tua ora bolèh ngêgêbuknyah.


FODO atau Fear of Disappointing Others adalah rasa ngêri ngêcèwain orang laèn. Rasa ngêri ênih bisa bêdampak pada kêsèhatan mèntal kita ama ngêja kita jadi strès. Polanyah adalah kita strès karna ora bisa ngomong "ora" ama ora bisa bilang “ora” karna ngêri sêsêorang bakal ngêrasa kêcèwa ama kita. Akhirnyah kita ngorbanin apah go dêmi ora ngêja orang lain kêcèwa. Dêngan ngêdêkêtin hal-hal nyang kita ngêriin, kita bakal bêlajar buat bêrênti ngêrasa ngêri. Artinyah kalu êluh mao ngatasin rasa ngêri bêrlebihan têntang ngêcèwain orang laèn, êluh kudu rèla ngêlakuin hal nyang mungkin ngêja orang laèn kêcèwa. Misalnyah, êluh nolak jadi panitia di acara têmênluh dan ngêdantain kalu êluh udah ada banyak kêgiatan. Tolèransi rasa ngêriluh onoh dan sampèin alêsanluh dêngan danta.


Kejadian penangkapan saat ntu di warung baksonye, membuat ntu penjual babeh Ade Gunawan pedagang bakso, ntu trauma. Sebab ntu kali pertamanye die terlibat dengan kepolisian. Pasca kejadian ntu, die pun masih takut, dan ogah rasanye untuk berjualan baksonye lagi. Lokasi dagang baksonye ntu berdekatan dengan tempat die ditangkap. Bahkan, untuk numpang wifi di warung ntu pun die kagak berani pasca kejadian ntu. Die kini hanya mengurung diri di kontrakannye di Jalan Lingkungan III, Tegal Alur, Jakarta Barat. Die tinggal bersama istrinye ntu yang sedang hamil. Ade menutup rapat pintu kontrakannye untuk melupakan kejadian yang kaga ngeenakkin ntu, yang die alami saat ntu.


Ada orang laki yang jatoh di kulem, jia kepeleset. Pas dibawa ke tukang patah tulang, jia dipakein sepak di kakinya. Abis dari itu, jia disuruh dateng besokannya buat diurut. Gara-gara disuruh urut, jia ketakutan banget kakinya malah ngapa-ngapa nantinya. Jadinya, dia pegi ke dokter juga buat dipereksa lebih dalem. Kalo di dokter jia dirongsen. Dari hasil rongsen tadi, dokter bilang kalo tulang kaki itu laki kegeser, jadinya kudu dibenerin pake operasi. Awalnya jia ngerasa nyesel, ngapa kagak diurut aja. Cuman dia juga mikir, malah tambah kalo diurut. Jia masih ngeri banget dioperasi. Pikiran kayak keblinger, cuma kakinya itu mangkin sakit. Kuatir nambah regas tulangnya, jia beraniin buat dioperasi aja. Dokter bilang, untung cepet dioperasi, kalo diulur-ulur kelamaan tulangnya beneran bisa regas. Sebulan abis dioperasi, kakinya baru bisa jalan lagi.


Kami bertarung melawan pengendara lain. Bagai senggol bacok. Ini darurat! Motor yang kami tunggangi berada di kecepatan kira-kira hampir 60 km/jam. Bayangkan! ini di jalanan Jakarta. Kota Maha Macet. Beruntung, saat itu jalanan Jakarta terlihat sedikit lengah. Walau begitu, si mamang terus membunyikan klakson. Saya sudah seperti pasien rumah sakit yang sedang di bawa mobil ambulan. Sampai di St. Pasar Senen saya langsung bayar gojeknya. Habis lima puluh ribu untuk perjalanan liar tadi. Saya segera berlari menuju loket sambil membawa bawaan berat di tas dan beberapa embel-embel lainnya. saya lihat screen yang ada di depan pintu masuk kereta api dari jauh. Mencoba melihat dengan jelas nama kereta yang tertera. Semakin dekat tulisannya semakin muncul hingga yang muncul bukan nama kereta yang akan saya tumpangi. Suasana mulai panik, bingung harus gimana. Akhirnya saya tanya satpam sekitar, memastikan apakah kereta saya masih tersedia. Nasib, keretanya sudah berangkat beberapa menit yang lalu.


Vèra Wang mêrupakan salah sêorang dèsainer pèsyên têrkênal. Diah mêrupakan kêturunan Tiongkok asli, tapi ngabisin masa sêkola ama karièrnyah di Amèrika. Mêski bêgonoh, ngêjadi dèsainer bukanlah cita-cita utamanyah. Vèra punya mimpi buat ngêjadi sêorang atlèt sêluncur indah. Tapi sayang, diah ora lolos sêlèksi buat ngêjadi bagian dari tim olimpiadê pada 1996. Dari kêgagalan onoh, diah pun banting sêtir dan bêgawè di butik Yves Saint Laurent di New York. Ora diah sangka, dua taun sêtêlahnyah, diah ngêjadi bagian dari Vogue dan ngêjadi editor pèsyên majalah onoh sêlama 15 taun. Kêgagalannyah dalêm ngêjar propèsi atlèt sêluncur indah, karang bêrhasil ngêbawanyah ngêjadi salah atu dèsainer busana papan atas dunia.


Biar kata udah diuber-uber anjing, tetep aja pada kagak kapok maen di got itu lagi. Ngambil kembang ama nyerokin ikan yang di dalem got. Dulu pernah pas sore, lagi rame-ramean ngumpul di got itu, lantaran katanya ada ikan yang warnanya cakep mentereng. Yang udah ngeliat, langsung pada heboh beberekan ada ikan warna oren. Yang belom liat makin pada penasaran. Jadinya, pada ngeroyokin got yang tempatnya kecit gitu. Nah, orang yang paling depan, deket banget ama got langsung nyungsep, gara-gara jia pada jorok-jorokan. Akirnya, orang yang barusan nyungsep ke got badannya pada basah. Di jalan mau pulang banyak yang ngeliatin. Jia jadi malu banget.


Strategi dan terapi menolong diri sendiri untuk bisa bekerja secara efektif untuk mengatasi masalah yang terjadi dalam hidup kite ntu ya ntu fobia. Perawatan yang tepat untuk kite tergantung dari tingkat keparahan phobia, akses terhadap terapi profesional, dan jumlah dukungan yang kite butuhkan. Membantu diri sendiri untuk mencegah atau mengatasi fobia patut dicoba. Hal ntu karena semakin mampu mengatasinye sendiri, semakin baik pula kemampuan mengontrol apa yang kite rasakan. Beberapa tips yang bisa kite lakukan untuk menolong diri sendiri akibat phobia antara lain ya ntu, hadapi ketakutan Anda, satu langkah dalam satu waktu, belajar untuk tenang dengan cepat, dan tantang pikiran negatif tentang fobia kite.


Fobia atau phobia adalah ketakutan yang terus-menerus terjadi, berlebihan, kagak realistis terhadap suatu objek, orang, hewan, aktivitas, atau situasi yang terjadi pada kehidupannye die. Kondisi ntu adalah salah satu jenis gangguan kecemasan yang kadang terjadi pada seseorang. Kagak seperti rasa cemas biasa yang bersifat sementara, seperti saat harus berbicara di depan umum atau menghadapi ujian, fobia adalah kondisi permanen, yang menyebabkannye ntu reaksi fisik, dan stres psikologis. Penyakit mental ntu dapat memengaruhi kemampuan bekerja atau berinteraksi dalam lingkungan sosial yang normal. Pasalnye, orang yang mengalami kondisi ntu bakal mencoba menghindari hal yang memicu rasa takut atau menahannye dengan kecemasan yang besar.


Obat-obatan yang digunakan untuk menangani keluhan dan gejala yang muncul saat pasien mengalami agoraphobia. Obat-obatan yang digunakan antara lain, penghambat pengikatan serotonin (SSRIs), serotonin-norepinephrine reuptake inhibitors(SNRIs), atau pregabalin, untuk meredakan gangguan kecemasan dan meningkatkannye ntu suasana hati. Benzodiapine, untuk menangani gangguan kecemasan akut yang parah. Perlu diingat, selalu ikuti anjuran pemakaian obat yang telah diresepkan oleh dokter. Jangan berhenti mengonsumsi atau mengubah dosis obat tanpa konsultasi dengan dokter terlebih dahulu. Selain obat-obatan bisa juga untuk mengubah kebiasaannye untuk lebih baik. Seperti halnye ya ntu menjalani gaya hidup sehat, seperti tidur yang cukup, mengonsumsi makanan bergizi, serta mengurangi konsumsi ganyeman, dan minuman berkafein atau beralkohol.


Pas aye SMA dan tinggal di asrama sekolah, ade peraturan ya entu kagak boleh bawa laptop. Waktu entu ade guru kite yang kagak dateng dan ngasihin kite tugas. Kite langsung ngerjain. Abis selesai nugas, kite ngomong ke guru piket buat dipinjemin laptop biar bisa nonton bareng. Eh tapi kite kagak dipinjemin. Sedangkan anak IPA pade boleh. Jelas aje aye dan temen-temen aye pade kesel dan marah karena kite kagak dapet perlakuan yang adil. Nah tapi ternyata wajar aje kite marah pas dapet perlakuan kagak adil. Ngerasa marah ke situasi tertentu entu hal yang normal dan sehat. Nah ade beberape penyebab orang marah dan salah satunye entu pas kite ngerasa dapet perlakuan yang kagak adil. Jadinye, perasaan marah karena situaai kite dapet perlakuan kagak adil entu wajar selama entu masih terkendali dan wajar.


Waktu entu ade guru kesenian yang kagak masuk. Akhirnye, aye dan temen-temen aye pas entu aye SMA, disuruh bikin esai terkait muslimah sebagai milenial. Nah karena entu tugas kudu diserahin setelah jam pelajaran selesai dan apelagi pas entu aye sekolah di asrama, kagak boleh bawa laptop dan hape, nyari ke perpustakaan juga males, akhirnye aye kerjain sebisanye aje deh tuh. Setaunye aye aje hehehe. Eh pas beberape hari kemudian, pas entu guru udeh masuk lagi, tiba-tiba aje entu guru umumin kalo aye dan dua temen aye yang laennye jadi esai dengan nilai terbagus. Kite pun kaget. Terus kite disuruh nulis ape yang kite mau sebagai hadiah dari hasil esai terbagus. Pokoknye bener-bener kaget deh aye karena dapet hadiah dari ngerjain tugas aje.


Pas SD, ade temen elu yang hobi ngatur dan sok berkuasa kagak? Nah pas aye pindah SD, di entu SD ade temen kelas aye yang kayak begitu, sok ngatur dan sok berkuasa. Jadi waktu entu, die nyuruh semua anak di kelas buat musuhin orang yang dibencinye. Die pun ngancem bakalan musuhin orang yang kagak nurutin perintahnye buat musuhin entu orang. Jelas aje semua temen aye pade nurutin entu perintah soalnye mereka takut karena udeh diancem bakalan dimusuhin juga kalo kagak nurutin. Aye kagak taku dapet entu anceman. Aye tetep nemenin temennye aye yang satu entu. Terus aye ujung-ujungnye difitnah. Aye pun diancem buat datengin tempat mereka manggil aye. Pas entu, aye sempet takut karena udeh diancem.


Sore enih, Doel pengen nongtonin temennye tanding putsal lawan kota tetangge. Enih pertame kalinye temennye ikutan kompetisi gede ginih, biasanye, mah, timbang lawan temen kampung sebelah. Makanye, Doel ame temennye enih degdegan. Waktu temennye persiapan ame timnye, Doel nungguin bae di tribun penongton. Sekitar 30 menit abis ntu, tim masing-masing kota keluar dari ruang tunggu terus beradepan di lapangan. Wasit bunyiin priwitan, abis ntu bola mulae ditendang dan dioper-oper. Dari bagian tenga lapangan, Doel liat temennye dapet operan bola petame kali. Cuman, sayangnye ntu bocah mala kesandung bolanye ndiri. Duh, sakitnye kagak seberape, tapi malunye ntu, loh. Doel ikutan nyringis liatnye. Pas Doel liat tribun sebrang, pendukung kota sebelah lagi sibuk nyorakin kesalahan temennye Doel. Pantesan ntu bocah ngoper aje kagak nyanggup, demam panggung ditongton kota tetangge, ternyate.


Semua perjuangan orang tua tuh kayanye kite bisa rasain pas kite udeh jauh dari mereka. Rasanye sepi banget dah jauh dari orang tua, jadi tiap pulang ke rumah orang tua tuh aye nangis soalnye kangen mulu. Babeh ama Nyak malah ketawa gara-gara aye begitu pas udah kawin, mereka malah ngomelin dulu aye tuh kaga mao dengerin orang tua eh sekarang udah nyesel bae. Apalagi masa-masa harus sendiri di rumah, lagi sakit trus suami lembur, itu tuh bener-bener ngerasa sendiri banget dah. Cuma aye yakin, rasa begini tuh biar aye mikir kalo aye mesti trus inget ama orang tua trus bisa perhatian ama orang tua.


Jane ade pengalaman traumatis pas kecil. Nah katenye, kejadian yang bikin trauma bisa berdampak ke otak entu bocah yang alamin. Makanye bisa dikate, entu nimbulin konsekuensi sepanjang idupnye entu bocah, entah secara fisik, mental, ataupun sosial. Ade beberape dampak psikologis akibat trauma pas bocah bagi orang dewasa, ya entu; masalah ngendaliin marah, depresi, tekanan emosional, stres yang tinggi, gangguan stres pasca-trauma (PTSD), gangguan psikotik. Nah lumayan banyak kan dampaknye? Kagak Cuma soal dampak yang banyak aje, trauma pas bocah entu bahkan katenye juga nimbulin konsekuensi sepanjang idup. Alias entu trauma pas jaman jadi bocah, bener-bener ngehantuin entu bocah yang ngalaminnye selamanye. Bener-bener kesian banget kan bocah yang alamin trauma pas masa kecilnye?


Rex kagak abis pikir, masih aje ade orang yang asal gebog? Rex kira, semua orang entu udeh nerapin moral yang baek atau setidaknye pura-pura baek di depan orang-orang deh. Lah enih, seniornye die, pas lagi OSPEK, karena Rex kagak mau nurutin ape yang diperintahin entu senior - ya entu nembak senior cewek - Rex langsung dipukul. Rex sempet kaget dan kagak bisa berkate ape-ape saking kagetnye masih ade oknum yang make kekerasan fisik pade lembaga pendidikan. Akhirnye pas udeh sadar lagi, Rex pun langsung marah karena dipukul dan laporin ke pihak berwajib, serta nuntut entu senior supaye die kapok beneran.


Selalu bangun kata positif yang menyemangati orang yang trauma tenggelam bahwa berenang ntu hal yang asyik, aman jika ditemani, bisa bikin badan sehat, dan kata-kata penyemangat lainnye. Kalau orang yang trauma tenggelam takut berenang bukan berarti orang yang trauma tenggelam berpikir bahwa semua air berbahya, mungkin hanya hal tertentu aje seperti air laut, dan sebagainye, inget bahwa pakar mengatakan  air ntu merupakan life skill yang penting untuk dikuasai. Belajar air mulai dari kolam yang dangkal. Pastikan ada yang mengawasi agar kagak merasa sendirian, dan kagak merasa ketakutan yang berlebihan, pahami bahwa kagak semua air berbahaya selama bisa mengontrol diri sendiri, dan tentunye berdoa. Nah, ketika memutuskan untuk belajar berenang pelajari teknik berenang. Teorinye dulu, bisa di search, atau nonton di youtube sehingga memiliki ilmu tambahan dan lama kelamaan bisa menghlangkan rasa takut terhadap air serta trauma akan tenggelam.


Pada umumnya, celana nyang sobek bisa disebabkan karna beberapa hal, bisa karna jatoh wayah berjalan, naik kendaraan, berlari, atau karna kualitas kain nyang udah lapuk. Letak sobeknya go bermacam-macam, bisa di paha, selangkangan, ama nyang paling sering ditemui yaitu bagian lutut. Dalêm memilih celana nyang akan digunakan sehari-ari, sebaiknya ontong tibang melihat model ama trennya ajah. Pemakaian celana juga kudu disêsuèkan dêngan fungsi ama kondisi. Kalu êluh pekerja dêngan aktivitas berat, sebaiknya pilih bahan celana nyang kuat. Celana nyang dikêja dari material nyang kurang bagus pastinya gampang sobek ama rusak. Ênih menunjukkan kualitas bahan onoh ora awet ama tahan lama. Jadi, pastikan êluh memilih material nyang bagus, ya, buat celana nyang êluh gunain sehari-ari.


Elu pernah liat muntahan? Muntahannye orang atau hewan? Aye pernah liat muntahan, muntahannye aye sendiri. Pas elu liat muntahan, reaksi elu gimane? Kalo aye pas ngeliat muntahannye aye entu, aye langsung jijik banget dan mual. Padahal entu kan muntahannye aye, tapi tetep aje aye bener-bener jijik banget sama muntahannye aye sendiri. Parahnye, entu muntahan ngenain om aye yang duduk di depannye aye. Aye aje jijik ngeliat muntahannye aye, apelagi die yang kena cipratannye? Apelagi, jijik sama muntahan entu hal yang wajar. Soalnye, salah satu hal yang bikin munculnye rasa jijik entu adalah hal-hal yang berasal dari tubuh, salah satunye muntah. Jadi, wajar aje kalo omnye aye sejijik entu karena kena muntahannye aye, hehe. Nah elu makenye kalo mau muntah, buru-buru cari wadah ye, biar kagak ke mane-mane entu muntahan.


Waktu malem sebelom pergi, aye nyiapin barang-barang yang kudu dibawa. Aye pun buka lemari laci kamarnye aye buat ambil tote bag. Tapi udeh aye cari-cari entu tote bag sampe ngeluarin semua barang yang ada di entu laci, tote bag yang aye cari kagak ade. Aye pun turun ke bawah buat nyari tote bag di keranjang naro tas-tas belanja, barangkali aje entu tote bag nyempil di sono. Aye bongkar juga entu keranjang, tapi aye tetep kagak nemuin entu barang. Terus akhirnye enyak aye bantuin nyari. Enyak aye nyari di keranjang tas belanja juga. Ajaibnye, enyak aye berhasil nemuin entu tote bag. Aye pun seneng karena akhirnye tote bag aye ditemuin walaupun yang nemuinnye enyak aye hehe.


Waktu zaman aye bocah aye pernah ketemu bapak-bapak yang lagi mulung barang-barang bekas. Aye lagi berdiri di depan gang rumah, di pinggiran jalan. Dari jauh aye udeh liat ada ibu-ibu bawa karung yang di gendong ke punggung sambil die pegang sama tangannye, nah tangannye yang satu lagi die buat pegang besi panjang semacem buat ambil barang-barang gitu, yang panjang ujungnye bengkok buat nyapit tapi bukan kaya capitan, lebih mirip kaya pancingan tapi kaga pake kail. Ntu ibu lewat deket aye, gatau kenape aye udeh punya rasa rasa kaga enak kok ye, taunye ntu ibu lewat sambil sabet lengan aye pake ntu capitan, kaga terlalu sakit sih emang, cuma ya aye kaget banget aje, bener-bener panik tapi aye ga biss ngomong ape-ape, dan Alhamdulillah ntu ibu kaga ngapa-ngapain aye lagi.


Jalan ke mol bareng ama temen. Di dalem mol pasti keliling-keliling, terus makan ama minum juga. Abis itu, pasti bakalan kebelet kencing. Ngiderin mol ampe pegel nyari kulem buat kencing, perasaan kayak jauh banget. Pas udah nyampe kulemnya, tau-tau liat antrian panjang bener. Rasanya jadi lemes. Eh, pas lagi antri kayak gitu, ada bocah kecit bilang ke emaknya, kalo jia enek. Emaknya bilang kalo bentar lagi, nanti kita masuk. Bocah itu udah kagak tahan banget, pas mau dianterin ama emaknya ke wastapel aja, jia udah kagak keburu. Akhirnya, jia muntah di situ juga, pas orang lagi pada antri. Rasanya tambah lemes banget. Udah kebelet kencing, abis ngiderin mol ampe pegel, malah ngeliat orang muntah. Badan jadi ikutan langsung kagak enak.


Demam panggung bukan jadi hal nyang aneh lagi di mata orang-orang. Kalo kate dr. Andri Sp.KJ, FACLP, dokter spesialis kedokteran jiwa nyang kerja di Omni Hospital Alam Sutera Tangerang, gejala enih biase bangat dirasain ame sebagian orang, nyang bahkan kalo kena pas kondisinye lagi buruk, bise ngaruh bet ame mentalnye. Kalo di medis, demam panggung disebut sebage kecemasan sosial ato fobia sosial. Orang nyang ngalamin enih ngerasa cemas ame takut buat interaksi ato kongko ame orang laen, mao ntu nyang kagak dikenal ato bahkan nyang udeh dikenal. Gejala orang nyang ngalamin enih, ya ntu ngerasa degdegan, khawatir, sakit pisik, bahkan kekirig ame kicep kalo kudu beradepan ame orang laen.


Prestasi nyang udah dibangun futsal putri di Indonesia teryata kaga dikit, walaupun kaga terlibat langsung tapi tetep seneng ama penghargaan nyang didapet karna itu bagian dari mengharumkan nama Indonesia. Awalnya, ajang sea games tuh cuma ngirim pemain futsal putra, alesannye kalo futsal putri tuh fisiknya blom kuat. Tapi pendapat-pendapat itu akhirnye dipatahin trus bisa dah tuh futsal putri dapet penghargaan. Nih aye sebutin ape aje nyang udah didapetin ama timnas futsal putri, juara di AFF Futsal Club Champions taun 2016, menangin perunggu di Sea Games 2017, masuk perempat final di Piala AFC Futsa tahun 2018, jadi finalis NSDF Women Futsal Champions taun 2022. Jangan pernah nyerah, apalagi karna diremehin karna suatu saat kite pasti bisa buktiin kalo kite mampu.


Sêjak pandêmi, Iis jarang ngêgunain lèptop bêukuran kêcit nyang tuman diah gunain. Diah lêbih dêmên ngêgunain lèptop bêukuran gêdé karna bisa nampilih objèk nyang lêbih danta sêhingga dirinyah ora pêrlu lagi ngêdêkêtin pandangan kê layar. Alhasil lèptop bêukuran kêcitnyah tibang kêpajang di lêmari sêtaun lamanyah. Kêanèhan têrjadi wayah Iis pèngèn ngêgunain lèptop kêcit onoh lagi. Atu per atu sêmut kêluar dari lèptop. Mangkin lama, mangkin banyak sêmut nyang kêluar. Diah go ngêbuka bagian dalêm lèptop. Têrnyata lèptopnya udah ngêjadi rumah sêmut. Bêtapa bêgidiknyah Iis wayah ngêliat gêrombolan sêmut-sêmut onoh. Sangking banyaknyah, diah ora bêrani buat ngêrêsikinnyah. Akhirnyah, Iis minta tulung lakinyah buat ngêrêsikin lèptopnyah dari sarang sêmut nyang jêmbêr onoh.


Telpon genggam aye udeh jebol banget kan tuh yeh, dah zaman jebot emang ntu hp alias udeh lama bener emang, udeh susah bener rasanye dipakenye, lemot dan ngadet ngadet, kudunye sih nih beli hp baru ye. Tapi karena keadaan kaga memungkinkan untuk minta ortu buat beli hp baru, karena hp yang aye mau harganye muahal bener, tapi pengen sekali-sekali ngerasain pake ntu merk hp. Jadi aye memutuskan kudu nabung bener-bener dulu dah tuh, kebeneran aye emang suka nabung. Ntu hp lagi hits pada eranye, Alhamdulillah aye suka nabung, tapi ini aye harus kudu ekstra nabung lagi, setelah hampir setengah tahun tapi hp aye udeh makin kaga bener, mau gamau aye bilang sama ortu buat minta bantuan ditambahin uangnye beli hp baru. Alhamdulillah pas ortu punya rezeki, jadi ditambahin deh, rasanye girang luar biasa beli barang sendiri pake uang sendiri ya walaupun emang kaga semuanye uang sendiri tapi tetep ada uang kitenye kan.


Sebelom masuk ke mobil buat pulang ke kotanye aye, aye minum susu vanila tawar sambil nunggu semua tas, box, dan laennye masuk ke bagasi. Pas udeh selesai masukin barang ke bagasi, aye pun naek ke mobil. Nah pas entu, ade om aye yang ikut mobil aye. Die duduk di depannye aye. Pas di tengah jalan, aye ngerasa mual bener karena minum susu vanila. Akhirnye mual aye udeh kagak bisa ditahan dan aye pun muntah. Muntahannye aye warna putih dan cair. Terus parahnye, entu muntahan muncrat ke kepala omnye aye yang di depan aye. Aye aje yang ngeliat muntahan aye sendiri jijik, apelagi om aye yang kena muntahan aye? Pasti om aye jijik bener dah sama muntahannye aye.


Kalo kite tau, sebenernye kite paling kagaa boleh sedih nyang bener-bener keterlaluan, boleh aja sedih tapi harus tau batesan. Jurnal Molecular Psychiatry pernah publikasiin tentang sedih nyang berlarut-larut bakal ngubahbtingkat bahan kimia nyang ada hubunganye ama stres di dalem otak kite. Bahan kimia ntu trus punya tugas buat naikin protein inflamasi dalem darah, nah gejala ini sering nih dikaitin ama stroke, jantung, trus juga sidrom metabolik. Penelitian dari University of Texas Health Science Center Houston nyang ngutip dari prevention bilang gini, kalo kite sedih bahan kimian otak nyang namanye opioid ningkat, nah kalo udeh gitu tuh bisa bahaya buat tubuh. Salah satu bahanya tuh sistem imun tubuh kite bisa turun.


Agoraphobia atau agorafobia adalah rasa takut, atau cemas berlebihan pada tempat atau situasi yang membuat penderitanye ntu merasa baru dengan tempat ntu, asing, merasa panik, terperangkap, tidak berdaya, atau malu. Umumnye, agoraphobia timbul ketika penderitanye bepergian, atau berada di tempat-tempat publik, terutama yang ramai. Penderita agoraphobia akan merasa takut dan cemas berlebihan pada beberapa tempat dan kondisi, seperti tempat umum, ruangan tertutup, keramaian, lingkungan di luar rumah, dan transportasi publik. Akibatnye, ntu kehidupan penderita agoraphobia berisiko menjadi sangat terbatas dan terisolasi. Belum diketahui penyebab pastinye ntu munculnye agoraphobia. Namun, kondisi ntu umumnye timbul saat seseorang pernah mengalami lebih dari satu kali serangan panik pada suatu tempat, atau kondisi tertentu. Hal ntu menyebabkannye penderita agoraphobia takut, dan menghindari tempat atau kondisi tersebut. Agoraphobia dapat dialami seseorang sejak masih kecil, tetapi kondisi ntu lebih sering terjadi di usia remaja atau dewasa muda (kurang dari 35 tahun). Selain ntu, agoraphobia juga lebih sering ditemukan pada wanita dibandingkan dengan pria.


Kayaknye hampir kagak mungkin kagak sih, orang idupnye entu mulus-mulus aje tanpe ade hambatan atau kegagalan dalem idup? Bisa aje orang yang elu liat idupnye "sempurna" dan selalu bahagia, idupnye keliatan kayaknye kagak pernah ade cela, hambatan, apelagi kegagalan, bisa aje di balik segala hal yang die tunjukin, die ngalamin kegagalan. Menurut aye, kegagalan entu suatu hal yang udeh ade di paket keidupan. Bisa kemaren, entar, ataupun kapan aje entu kegagalan muncul. Ade kegagalan dalem idup emang sedih dan bikin stres bener. Tapi kalo elu bisa tahan adepinnye, elu bakalan belajar banyak hal, mungkin. Kalo elu bertahan adepin kegagalan dalem idup, mungkin suatu hal yang luar biasa bakalan elu dapetin.


Kêmêntêrian Agama Rèpublik Indonesia ngêntiin pênêrbitan kartu kawin ama ngêgantinyah dêngan surat kawin digital sêjak akhir Mèi 2021. Buat pasangan nyang udah kawin ama pèngèn ngêdapêtin surat kawin digital, bêrikut lèngkah-lèngkahnyah. Pêrtama, pasangan calon pêngantèn ngisi pormulir pêndaptaran kawin liwat https://simkah.kemenag.go.id/. Kêdua, ngisi data-data sêcara kumplit, têrmasup nomor tèlèpon ama alamat surèl aktip. Kêtiga, sêtêlah pasangan pêngantèn sêlêsè ngêlaksanain akad kawin, kartu kawin digital bakal dikirimin liwat surèl nyang didaptarin liwat situs simkah dalêm bêntuk tautan. Kêêmpat, pasangan pêngantèn bisa ngunduh kartu kawin digital ama ngênyimpênnyah di hapè ama bisa ngênyitaknyah kapan baè. Hal laèn nyang kudu diingêt, yakni kartu kawin digital bukan pêngganti buku kawin. Karna onoh, pasangan pêgantèn nantinyah têtêp bakal nêrima buku kawin pisik.


Pas aye kelas 2 SMP, aye ikut enyak dan babeh aye buat cari rumah. Nah pss entu kite keliling-keliling rumah di Jakarta yang kagak terlalu jauh dari rumah neneknye aye. Kite pun survei ke beberape rumah. Nah pas sampe ke rumah yang ketiga, aye demen bener. Soalnye ukurannye pas kagak terlalu kecil atau gede, ada tempat parkir, jendelanye oke, sirkulasi oke, pokoknye semuanye oke kecuali satu hal, ya entu banyak serangganye! Pas kite masuk ke entu rumah, bersih-bersih aje. Terus masuk ke ruang depan, ke kamar-kamar, pokoknye semuanye bersih. Tapi pas kite ke dapur, banyak bener serangga kecoak! Ade yang terbang-terbangan juga. Jelas aje aye takut dan jijik bener karena ngeliat serangga sebanyak entu.


Seseorang dengan kecemasan kematian ringan, mungkin mengalami kecemasan yang meningkat ketika memikirkan kematiannye, atau kematian orang yang dicintai, seperti ketika mereka, atau anggota keluarga sakit parah. Beberapa orang lebih mungkin mengembangkan rasa takut akan kematian atau mengalami ketakutan saat memikirkan kematian. Melansir Frontiers in Medicine Journal, kebiasaan, perilaku, atau faktor kepribadian ini dapat meningkatkan risiko mengembangkan thanatophobia, antara lain, ya ntu kecemasan akan kematian memuncak pada usia 20-an. Kondisi ntu dapat memudar seiring bertambahnye usia. Walaupun demikian, ada seabrek hal yang mungkin terjadi di usia ntu sehingga seseorang dapat beresiko mengalami thanatophobia. Baik pria maupun wanita mengalami thanatophobia di usia 20-an. Namun, wanita mengalami lonjakan sekunder thanatophobia di usia 50-an.


Teryata kalo orang lagi panik tuh kaga boleh dibiarin. Kalp die punya penyakit bawaan die malah jadi sesek napas atau bahkan bisa pingsan. Mangkanye kalo mau ikut olahraga ekstrim atau apa pun nyang bikin kite panik karna ketakutan tuh biasanye di tanya punya riwayat penyakit ape. Karna kalo kaga kaya gitu bisa bikin kite dalem situasi nyang bahaya banget dah. Trus juga jangan coba nutupin kalo kite lagi panik atau ketakutan, bilang jujur aje karna biar nanti kote aga dapet penanganan nyang salah. Trus juga jangan malu kalo kite ngerasa takut atau panik mendadak, itu udeh jadi hal wajar cuma kalo kite diemin malah bikin kite tuh kondisinye bahaya.


Selaen cara sebelomnya, buat ngalihin rasa ngeri kita bisa rutinin olahraga. Ngerjain olahraga rutin bisa ngalihin pikiran. Kalo kita berasa ngeri pas lagi sendirian, terus keseringan kayak gitu, bisa bikin kita stres. Nah, olahraga ini selaen buat ngalihin rasa ngeri, bisa juga ngurangin stres gara-gara kengerian itu. Lagian, kalo diem aja biasanya pikiran makin parah, jadi perasaan ngeri makin timbul. Kita bisa mulai gerak-gerakin badan kalo udah berasa ngerinya. Kalo kita punya alat olahraga, kita bisa pake alat itu di rumah kapan aja. Kalo kagak punya alat, kita bisa olahraga simple kayak sit up ama push up. Kalo pengen begerak banget kita bisa angkat barang-barang berat. Jadi, olahraga sekalian beresin rumah.


Banyak orang pèngèn bisa tinggal atau idup di luar nêgêri dèwèkan. Bayangan mêrèka idup di luar nêgêri onoh nyênêngin ama kêliatan kêrèn. Kalu êluh ngêbayangin tinggal di luar nêgêri onoh bakal sênêng mulu, êluh salah. Tinggal di luar nêgêri ora sama rasanyah kèk ngêjadi turis. Pada wayah awal sêsêorang tinggal di nêgara laèn, puguh ada nyang namanyah culture shock atau gêgêr budaya, yakni kagèt ngadêpin budaya nyang bèda ama di nêgara dèwèk. Udah umum juga buat para orang asing, abis ngêliwatin pasê gêgêr budaya, rasa kêsêdihan ama kêsêpian bakal sigrah nyusul. Mêski kêsêdihan ama kêsêpian datêngnyah sêdikit dêmi sêdikit, kêsêdihan ama kêsêpian nyang têrakumulasi bakal ngêganggu kêsèhatan mèntal. Pada dasarnyah, di mana go manusia bêrada, manusia butuh bêrintêraksi juga.


Kalo disuntik mah jangan pake takut, nyang ditakutin tuh kalo ade orang nyang buat jarum suntik sembarangan. Soalnye akibatnye tuh bisa bahaya, dari jarum suntik tuh bisa nularin segala macem penyakit. Salah satu nyang paling bahaya tuh HIV. Makanye kan ngeri banget dengernye. Jadi kudu ati-ati dah apalagi ama petugas kebersihan nyang buang-buangin sampah. Kasianan die udeh kerjanye berat trus resikonye juga berat. Sama-sama ngarti aje kalo kite mau buang benda berbahaya contohnye tuh jarum suntik ta kudu ati-ati. Kalo perlu mah dikubur tuh jarumnye biar suntikannye aje nyang dibuang. Biar sama-sama kite ngelindungin orang, namanye kotor lagi bisa tetanus tuh tukang sampah kalo kena.


Pas aye MABA, aye dan temen-temen seangkatannye aye diomelin terkait kite kagak kagak ngerjain tugas dadakan. Kite juga disindir-sindir. Nah anehnye, salah satu sindirannye entu terkait omongan di grup chat angkatan kite. Aye pun inget aye ngasih screenshot-an chat grup angkatan ke temen aye yang jadi senior. Terus aye mikir kalo kemungkinannye temen aye yang jadi senior, yang bocorin itu semua. Akhirnye pas malemnye, aye tanya ke temennye aye entu. Die pun ngaku kalo screenshot dari aye bocor ke angkatannye. Aye langsung panik ketakutan. Aye kesel sama temen aye, sekaligus ngerasa bodoh, dan bersalah ke temen-temen angkatannye aye. Jadinye pas tau entu, aye pun kesel sama temen aye, sekaligus ngerasa bodoh, dan ketakutan karena udeh bersalah ke temen-temen angkatannye aye.


Dina sedih bener karena die kena PHK, padahal die entu tulang punggung keluarga. Die sekeluarga tinggal di kontrakan reyot dan die punya 4 adek yang kudu dibiayain. Tapi ternyate, baru aje die dapet kerja, die udeh kena PHK. Dina sedih dan stres. Tentu aje sedih dan stres pas kena PHK entu wajar karena kan tiap orang butuh kerjaan biar punya duit buat biaya idupnye. Apelagi Dina juga tulang punggung keluarganye. Terkena PHK entu, bukan cuma soal keilangan mata pencarian, tapi bisa juga bikin orang kecewa, marah, tak berdaya, dan sedih kayak Dina. Nah makanye karena kena PHK bisa jadi nasibnye siape pun, kite kudu nyiapin diri dengan cara nabung sebanyak-banyaknye biar pas – amit-amit, jangan sampe – kena entu nasib jelek, kite masih ade dana cadangan. Jadinye, sedih karena kena PHK wajar, tapi jangan sedih dan terpuruk kelamaan ye, terus berusaha!


Perpisahan bukan suatu hal yang ngeenakkin, bahkan suatu hal yang tidak baik, dan kaga enak. Tetapinye terkadang apabila rumah tangga dirasa sudah kaga enak, isinye berantem terus ntu namanye kaga sehat hubungannye, apelagi kalo sampe main fisik. Memang sih ye perpisahan merupakan jalan yang terbaik untuk suatu pasangan. Karena apabila die bareng-bareng juga ribut terus, lebih baik emang masing-masing. Apelagi kalo yang pasangannye udeh melakukan kekerasan dalam rumah tangga, ntu udeh kaga bagus banget buat di pertahanin. Emang kasian bocah kalo kite pisah, pasti bocahnye jadi pade sedih, dan murung. Tapinye kalo kitenye ribut mulu juga, kesianan juga si bocah mentalnye juga pastinye kaga bagus. Jadi seharusnye kite sebagai orang tua sebisa mungkin buat jangan ribut sama pasangan kite di depan anak-anak kite ape lagi di usia ntu anak udeh lumayan agak paham, jadinye nanti khawatir bikin anak stress, dan trauma, serta kalopun kite emang harus pisah, harus baik-baik jangan sampe menjelekkan satu sama laen yang bikin si anak jadi bingung.


Pas entu aye udeh lulus kuliah, tapinye ade sejenis kegiatan seminar di fakultasnye aye. Aye pun ngikutin entu seminar bareng temen-temennye aye. Nah di entu kegiatan seminar, kegiatannye kagak cuma dengerin speaker ngomong aje, tapi juga kudu aktif ikut berpartisipas pade tanya-jawab dan diskusi. Nah pas entu lagi bahas ape gitu, tiba-tiba aje aye keceplosan asal bunyi. Nah karena suara aye kenceng, speaker dan nyaris semua orang yang ikut entu seminar denger. aye pun diketawain karena asal nyebut sesuatu. Aye malu bener karena diketawain sama semua orang yang ikut webinar di entu kelas. Aye laen kali kudu fokus buat dengerin materi biar kagak malu diketawain sekelas lagi.


Dulu kalo pulang sekolah kan sering jalan bareng temen-temen sekalas. Trus kite paling takut kalo lewat rumah gede deket sekolaan, soalnye ada anjing penjaga nyang kaga diiket. Mana anjingnye gede banget, udeg gitu kaga cuma atu rumah nyang punya, banyak juga anjing liar berkeliaran. Mangkanye kite kalo jalan tuh suka mindik-mindik, soalnye pernah temen aye lari-larian eh dikejar ama anjing. Untung aje ada orang gede nyang lewat jadi ade tuh nyang nolongin. Biasanye kan karang banget orang lewat, kalo kite lagi pulang sekolah tuh siang-siang jadi jarang orang lewat. Mangkanye kalo pulang tuh suka rame-rame jadi biar kalo ade apa-apa bisa saling nolongin gitu.


Terbiasa sendiri dari kecil bikin aye kelatih ampe gede, tapi bikin aye kaga kebiasa juga. Perasaan aye masih sama kaya waktu kecil kalo lagi sendiri, apalagi pan sekarang aye udeh berumah tangga tuh, jadi aye juga sering sendiri kalo suami aye belon pulang. Kadang aye mikir knapa ye aye sering banget gitu sendirian, padahal aye aslinye penakut. Dari dulu tuh kalo udeh ditinggal sendiri aye bakal ngedokem sendiri di kamar, pintu semua aye kunci trus baru berani keluar kalo ada orang nyang dateng. Di dalem kamar paling aye dengerin musik supaya kaga denger suara nyang bikin aye mikir macem-macem aje tuh.


Banyak kêjadian jêmbêr nyang ngêja orang-orang ilang sêlèra ngêgarêsnyah, salah atunyah pênêmuan pêtugas pêngantêr gêgarêsan wayah ngambil gêgarêsan di sêbuah dapur rèstoran di Cina. Sêorang pêtugas pêngantêr gêgarêsan bakal ngambil gêgarêsan pêsênan pêmbêli kê sêbuah rèstoran. Sêmbari nunggu gêgarêsan pêsênan pêmbelinyah disiapin, pêngantêr gêgarêsan onoh nêmuin hal nyang ngêjanyah têkêjut. Di dapur onoh ada atu panci bêrisi potongan daging ayam nyang lagi dimarinasi dêngan bêrbagè bumbu. Panci onoh ditaro di ubin dapur. Ora bêrapah lama diah ngêliat sêèkor anjing liar masup kê dalêm dapur, kêmudian ngêgarês potongan daging bêbumbu onoh dêngan lahap. Têpat di dêpan panci, ada pêngêlola rèstoran nyang tampak jonjon ama ora kêganggu dêngan marinasi daging nyang dijualnya udah diacak-acak olèh anjing liar. Puguhnyah udah têrkontaminasi dêngan aèr liur anjing liar onoh. Sêudah kêjadian onoh piral, pêmêrèntah sêtêmpat langsung ngirimin bêbêrapah pêtugas pêranti nyêlidikin laporan di dapur onoh.


Aye punya temen yang emang bentuk badannye tergolong bongsor. Aye kagak tau sejak kapan die badannye segede entu, aye juga kagak mau nanya. Nah suatu saat, kite lagi ngongko di salah satu tenda warung ngebadog kaki lima di belakang kampus kite. Terus kite semua duduk kan di entu tempat yang ade. Nah orang-orang entu pade liatin temen aye yang bongsor enih. Terus kebetulan pas die duduk, bangkunye entu reyot. Padahal emang udeh reyot dari kemaren. Nah si pedagangnye malah nyalahin temen aye. Die bilang temen aye badannye gede bener dan bikin entu bangku jadi reyot. Jelas aje temen aye marah bener karena dihina secara fisik.


Pokoknya pas duluah boro-boro ada nyang ngelirik ya, nyang demen aja kaga ada. Nah, pas SD tuh aye pernah ngalamin gigi nongol di gusi. Soalnye gigi aye tuh reges tapi belon dicopot jadinya tuh gigi nongol di gusi. Karena gigi itu, aye dipanggil ama temen-temen ginongsi yang artinya gigi nongol di gusi. Dari situ aye kaga pernah maen lagi karna dikatain mulu ama temen-temen. Akhirnye aye nangis-nangis ke Nyak kalo aye dikatain trus minta diobatin. Akhirnye dicabut giginye, trus ilang tuh gigi nyang ada di gusi. Tapi, tetep aje aye dipanggil dengan sebutan ginongsi alias gigi nongol di gusi. Kesel banget dah rasanye.


Ada ibu guru di sekolah yang lagi ngajar, tapi satu muridnya cowok kagak ngopenin gurunya yang lagi ngajar itu. Ibu guru negor si murid ini, tapi jia sengajain nyuekin gurunya. Sengaja ngajak ngobrol temen-temennya. Udah ditegor, diingetin bekali-kali, tapi kagak diheroin juga. Ibu guru ngerasa murid ini ngeganggu temen yang laen, soalnya bikin rusuh. Akhirnya, guru itu maranin si murid, megang palanya, terus nyuruh murid itu keluar kelas. Guru langsung merentah jia buat pulang. Pas besokannya, bapak si murid itu langsung maranin ibu guru. Kagak pake ngomong atawa salam, dateng-dateng jia langsung nabok pipi ibu guru. Abis nabok, si wali murid ini langsung ngeluarin pestol, mau nodongin ke ibu guru. Gurunya langsung kaget ama ngerengked ketakutan, biarpun tau pestolnya kagak bakal dipake buat nembak jia. Dari situ, jia didukung dinas pendidikan ama guru-guru yang laennya juga. Abis itu, banyak yang nyokong jia terus demo buat nuntut si wali murid. Harusnya guru yang udah ngajarin anaknya dapet penghargaan, malah dapet anceman.


Karna ini kehamilan nyang bener-bener mendadak, jadi persiapannye juga mendadak. Persiapan buat milih rumah sakit buat cek kehamilan. Zaman aye dulu pan belom segampang sekarang tuh pake BPJS, nah buat kontrol gitu-gitu pan biayanue cukup mahal ya jadi mesti cari rumah sakit nyang tepat. Soalnye, rumah sakit bagus sekali pun belom tentu dokternye cocok ama kite. Nah, setelah beberapa minggu tuh akhirnye mutusin tempat nyang deket rumah aja, soalnye kan biar kaga capek bulak balik kontrol, pas mau lahiran juga enak deket. Yang penting alat-alatnye lengkap, trus tindakan operasi juga deket kalo sewaktu-waktu ada kendala. Yang paling penting buat keselataman aja sih.


Sampah nyang berserakan di rumah kan bikin orang-orang pada kaga nyaman. Orang nyang kerjaannye numpuk sampah pasti jadi omongan trus juga kaga mao orang berkunjung tuh kerumahnye karna jijik ama tumpukan sampagnye. Bukan cuma itu, tumpukan sampah tuh bisa jadi sumber banyak penyakit buat manusia. Knapa bisa jadi sumber penyakit, karna kalo ade sampah nyang numpuk pasti di situ banyak serangga ama tikus pada dateng. Belom lagi ade lalet nyang pasti banyak nyang bertebangan, trus juga nyamuk juga pada berkembang biak. Nanti nyang kena penyakitnye kan kita-kita juga nyang ada di rumah ntu. Mangkanye jaga kebersihan dah jangan sampe nyesel karna jorok bikin kite kena banyak penyakit.


Ada seseorang yang terpijak kotoran ayam yang masih hangat. Kali ini die kagak pakai sandal, sepatu, maupun alas kaki lainnye. Terlebih dahulu die bakalan merasakannye hawa-hawa kehangatan di telapak kaki sembari menduga ada hal aneh yang menimpanye ntu. Setelah dilihat, ternyata hal aneh ntu adalah tahi ayam. Mulailah die melihat dengan tatapan jijik. Mencari air, kemudian die mikir bagaimane jika di saat ntu air kagak ada. Sekonyong-konyongnye die cari daun, kemudian digosoklah tahi ntu. Kemudian die mencari kayu, mendekat ke dinding, lalu mengelap di sana. Jika iseng, sesekali orang akan mencium kaki, atau ntu tangannye. Entah ntu sekadar ingin memastikan bau tahi, atau malah kangen dengan bau aromatik tersebut. Tapi, kagak jarang pula kite temui beberape orang yang terlalu jijik dengan kotoran hewan. Jangankan kotoran yang basah, kena kotoran kering nan garing aje udeh pekik-pekuk kagak keruan.


Sêorang lanang nèkat nêtêk kêlaminnyah dèwèk. Lanang asal India ênih nèkat ngêlakuin hal bêrbahaya onoh karna ngêri dosa. Sahajul Ali ngêlakuin tindakan èkstrim onoh wayah ngalamin gêjala psikosis (kêgilaan) sêudah ngonsumsi ganja. Lanang ênih ngaku ngêri dosa lantaran sêring ngonsumsi mariyuana ama narkotika laèn. Pêristiwa ênih bêrlangsung di Dèsa Dekar, Assam, India. Bêruntung, diah sigrah nêrima pêrtulungan mèdis. Bocahnyah ngaku bahwa babanyah, Sahajul Ali, udah punya gangguan mèntal sêjak lama. Kondisi Sahajul Ali dipêrburuk olèh hobinyah ngonsumsi narkoba. Ênih bukanlah kali pêrtama Ali ngêlakuin sêsuatu nyang ngêja bêgidik. Pada 2003, Ali sêngaja molor sêmalêman barêng sêèkor singa. Barulah pada Kêmis, 19 Mèi 2022 kêgilaannyah muncak ampè nèkat ngamputasi alat rèproduksi dèwèk.


Bau amis identik ame ikan dan laut. Padahal, hewan darat kalo dagingnye masi mentah juge kebanyakan bakal ngeluarin bau amis. Daging nyang paling banyak dimakan di seluruh dunie, misalnye: daging ayam. Kalo mentahan, bau amisnye kecium khas banget kecampur ame bau ayam. Enih bise dibedain bangat dari bau amisnye ikan. Cuman, buat orang nyang jijikan ame bau amis, dari mane pun asalnye, rase jijik ntu bakal tetep dateng dan ngeganggu. Walopun kudu diadepin kalo mao masak ayam, jijik ame bau amis ayam bise bikin orangnye malah mual-mual pas lagi ngolah, perutnye begejolak gegara mao muntah, terus bise oek oek juge depan ntu ayam. Mukenye pasti bakal ngernyit kagak demen ame idungnye dikerut-kerutin biar baunye kagak nyerobot masuk amat ke dalem idung.


Ibu rumah tangga itu kerap mengisi pertalite untuk sepeda motornya di SPBU tersebut karena memang dekat dengan rumahnya di kawasan Pasar Kuto. Dia tidak menyangka menang undian sepeda motor karena meski sering mengisi BBM di sana nyatanya dia sudah sering ikut program undian serupa namun belum pernah menang. Khadijah sempat menyangka jika panggilan telpon dari petugas Honda yang mengkonfirmasi data dirinya sebagai pemenang adalah penipuan undian berhadiah, tapi setelah diminta datang ke SPBU Singapore dengan membawa data diri juga potongan kupon undian, barulah dia percaya karena selama ini memang sudah mengisi BBM hingga 40 kali di SPBU tersebut. Hadiah sepeda motor itu katanya akan dipakai sendiri untuk transportasi anaknya kuliah sehingga hemat ongkos jalan.


Tetap ajak orang yang trauma tenggelam ke kolam air, bisa bersama saudara sepupu, atau teman seumuran. Meski awal-awal orang yang trauma tenggelam cuma melihat dari pinggir kolam bukan jadi masalah. Yang penting orang yang trauma tenggelam bisa melihat asyiknye temen-temennye. Tahap selanjutnye bisa mulai orang yang trauma tenggelam mencelupkan kaki, main kecipak-kecipak air (kalau belum mau turun sepenuhnya ke kolam ya ga apa-apa, orang yang trauma tenggelam harus sabar). Mungkin bisa mulai dengan menggendongnye sambil berjalan di dalam kolam. Pertama takut tapi yakinkan kalau orang yang trauma tenggelam aman dalam gendongan. Kuncinye adalah sabar menyesuaikan emosi orang yang trauma tenggelam, jangan dipaksa, kalau orang yang trauma tenggelam sudah mulai takut, harus hentikan mainnye. Kira-kira 5-6 kali mulai orang yang trauma tenggelam berenang, sudah mulai berani lagi. Disesuaikan aje dengan nyali orang yang trauma tenggelam. Mungkin bisa kurang/ lebih tergantung trauma yang dialami.


Abis ngêlakuin pêngundian, akhirnyah BRI Kantor Cabang Bangko nyêrahin hadiah utama bêrupa sêbuah mobil dalêm program tabungan Simpêdês kêpada Èrina Nainggolan. Hadiah utama onoh langsung disêrahin ama Kêpala BRI Kantor Cabang Bangko kêpada pêmênang di Hotèl Cantika pada 18 April 2019. Tabungan Simpêdês adalah simpênan masarakat dalêm bêntuk tabungan dêngan mata duit rupiah nyang bisa dilayanin di KC/KCP/BRI Unit/Kantor Kas/Tèras BRI nyang pênyêtoran ama pêngambilannyah ora dibatêsin, baèk prèkuènsi atau jumlahnyah sêpanjang ngêmênuhin aturan nyang bêrlaku. Sêtoran awalnyah go cukup kêjangkau, yakni Rp50.000,00. Buat Sobat BRI nyang punya Tabungan BRI Simpêdês, nyok têrus tingkatin saldonyah dan miluin pêngundian Panèn Hadiah Simpêdès!


Elu pernah kagak, kehilangan barang dan entu barang lagi elu butuhin bener? Kalo aye sih pernah, pas nyari tote bag buat pergi. Pas entu, aye pun berusaha nyari entu barang dan akhirnye entu barang ketemu. Pas entu barang yang dicari ketemu, pastinye aye seneng bener lah! Nah, wajar aje aye seneng pas aye nemuin entu barang setelah berusaha nyarinye. Soalnye pas entu, aye ngerasa usaha aye buat nyari entu barang kagak sia-sia, aye berhasil nemuin entu barang, aye bisa ngegunain barang yang aye butuhin, aye ngedapetin tujuan usaha aye yaitu make entu barang, dan berhasil ngehadepin beragam kesulitan buat usaha nemuin entu barang yang aye butuhin. Intinye, pas entu aye ngerasa puas dan seneng bener deh karena udeh berhasil nemuin barang yang dicari!


Tumpukan sampah nutupin aliran Kali Irigasi nyang bêrada di Jalan Baru, Durèn Jaya, Bêkasi Timur, Kota Bêkasi. Kondisi onoh ngêja aliran aèr ngêjadi kêsêndêt. Bukan tibang aliran aèr nyang onoh nyang kêsêndêt, sampah onoh go nimbulin polusi di sêkitar lokasi. Akibatnyah, bau ora sêdêp nyêngat go kêcium. Sampah-sampah nyang kêliatan nyangkut didominasi olèh bahan-bahan plastik. Camat Bêkasi Timur, Fitri Widyati, ora nampik adanyah sampah nyang sêring nyangkut di aliran onoh. Mênurutnyah, udah bêkali-kali pihaknyah nurunin pêtugas kêrêsikan. Ora sêsêkali pihaknyah sêring masang jaring sampah pêranti nyaring sampah-sampah onoh. Tibang ajah, aliran aèr onoh têtêp baè banyak sampah. Olèh karna onoh, nyok, kita sênantiasa numbuhin kêsadaran buat nyintain lingkungan dêngan ora ngêbuang sampah sêmbarangan.


Secara psikologis perceraian orang tua nih bakal punya dampak nyang gede ama perilaku si anak. Kenakalan-kenakalan remaja bisa jadi bukti pemberontakan anak ke orang tua. Anak kaga sadar membuat perilaku nyang mencolok supaya orang tua sadar ama keberadaan anaknye. Kebanyakan orang tua nyang cere pasti pada sibuk ama sidangnye lah, harta gono gini lah, tapi lupa tuh ada anak nyang jadi titipan paling berharga. Kalo udeh kaya gini kan anak juga kaga langsung mau buat nurut, butuh waktu ama proses nyang panjang. Itu juga kagaa pasti berhasil kalo kaga anak sendiri nyang mau berubah. Jadi jangan lupa ama anak kalo ada masalah, mereka bisa kite ajak bertukar fikiran tapi pake peran nyang beda.


Aye entu pas masih kecil, kayaknye bahkan belom TK, kalo sore sekitaran jam 5-an atau setengah 5, bakalan dibawa ningkring-ningkring sore sama encangnye aye, entah entu encang kandung ataupun encang suaminye tante aye. Nah kalo sama encang suaminye tante aye, seringnye entu aye dibawa jalan-jalan buat liat hewan-hewan piaraan yang dijual, kayak kura-kura dan ikan. Aye demen bener liat kura-kura dan ikan hias, tapi aye kagak demen bener sama bau amisnye. Warnanye ikan hias entu bagus buat diliat, penuh warna, tapi bau amisnye entu tetep aje nyenget bener. Aye pun jijik bener kalo nyium bau amis. Nyok deh kalo emang kagak demen bau amis, kagak usah liat-liat ikan ye!


Pernah ngêrasa malu wayah kudu buang aèr kêcit di têmpat umum? Khusus buat pria, nyang kebanyakan kêncing di urinate, pasti pernah ngêrasa minder kudu buang aèr di samping pria laènnyah. Kondisi onoh sebetulnya bukan sesuatu nyang normal. Kondisi onoh dinamakan paruresis atau bahasa sederhananya pee shy syndrome. Ya, bêbêrapah orang ngêrasa ora nyaman dêngan situasi buang aèr kêcit kudu diperhatikan secara ora langsung olèh orang laèn. Dampak nyang biasanya terjadi adalah menahan kêncing. Bila masalah ênih terus dilakuin, ginjal ama kandung kemih Êluh bakal bermasalah. Dêngan terapi nyang tepat, pemikiran negatif tehadap ketidaknyamanan kêncing di têmpat umum bisa diatasi. Kemudian, rilekskan tubuh juga bisa dilakuin bila stres terlalu menghantui êluh. Membiasakan diri buat menerima keadaan kalau jamban umum memang ora bisa terlalu privasi juga bisa jadi solusinya. Sekali lagi, bentuk pikiran negatif ngêjadi salah atu faktor nyang ngêja êluh merasakan masalah ênih. Mangkin onoh bisa terkendali, mangka sindrom ênih go bakal hilang dari idup êluh.


Pêrsêlingkuhan sêlalu bêrujung nyakitin, baèk bagi pêlaku amè korban wayah kêjêbak amè kêtauan sêlingkuh. Nyangkal ngêlakuin pêngkhianatan dalêm hubungan tibang bakal ngêjè pasangan lêbih sèwot. Jadilah dèwasè amè bilang nyang sêbênêrnyè kalo kêtauan bêsêlingkuh. Kalo ngêmilikin opsi mêrbaèkin hubungan atau kagak, jangan antêpin orang laèn milu campur dalêm pêngambilan kêputusan, bahkan orang tuè dèwèk. Tibang diri dèwèk nyang tau hal nyang têrbaèk amè lèngkah nyang balal diambil sêudèh kêtauan bêsêlingkuh. Lalu, wayah nyobè nyari tau lèngkah nyang kudu dilakuin sêlanjutnyè, cobèlah ngêluangin waktu. Jangan ngêmaksèin diri buat mutusin dêngan gasik têntang hal nyang kudu dilakuin, apèlagi ngêdêsêk pasangan buat sigrah ngêmaapin.


Rasa sêdih karna PHK go dirasain ama Imam Halidin. Imam adalah korban pêmutusan hubungan kêrja salah atu pêrusahaan garmèn di Ungaran wayah akhir April 2020 dulu. Karang Imam tinggal di rumah mêrtuanyah. Abis kêna PHK, Imam ngêdaptar kartu prakêrja dari gêlombang atu ampè tiga, tapi tiga kali onoh juga diah ora lolos, padahal katanyah sêlama prosès pêndaptaran kartu prakêrja ora ada kêndala nyang diadêpin. Diah go lagi nyari lowongan gawèan di bêbêrapah pêrusahaan, tapi rata-rata pêrusahaan bêlon ngêbuka lowongan gawèan wayah pandêmi. Karang Imam tibang bisa ngarêp program prakêrja nyang diadain pêmêrèntah sampè kê dirinyah nyang bênêr-bênêr danta  korban PHK.


Udeh gitu juga ibu-ibu ude pinter pada nyelaknye. Sering tuh giliran kite lagi kaga sadar trus tuh ibu-ibu mindik-mindik buat pindah ke depan. Trus pas mindik-mindik kalo berhasil die nyamar seakan-akan doi kenal ama orang nyang ada di depannye. Nah kalo udeh begitu tuh orang kaga bakal enheg kalo si ibu-ibu tadi tuh udeh maem srobot aja.Sebenerya sah-sah aja kalo kite mau orang nyang emange kaga kut kuat ngatri buat neyebot. Tapi ada baenya pake alesan nyang bae. Ini udeh salah malah lebuh gakal lagi, jadi udeh kaga amo tau dah mau nyelak apa gimana, rasanye mau negor juga udeh male, kaga mau ngikutin emosenye.


Jane entu punya sahabat 4 orang. Mereka udeh sahabatan dari TK sampe sekarang kuliah. Nah suatu hari, pas Jane dateng ke kampus, semua temennye entu ngediemin die, termasuk keempat sahabatnye entu. Jelas aje Jane bingung dan kaget kenape die didiemin sama semua orang. Semua temen angkatannye kagak ade yang mau ngobrol sama Jane. Jane tanya pun dikacangin. Jelas aje makin lama Jane kesel. Makin lama entu kekesalannye Jane makin ningkat. Terus kebetulan dosen ade yang kagak masuk dan ngasih tugas buat dikerjain secara berkelompok. Per kelompoknye entu kudu ade minimal 3 orang. Tapi tiap Jane ajak orang buat sekelompok, mereka kagak mau. Akhirnye kekeselannye Jane yang udeh numpuk pun meledak. Die ngomel dan nanya di depan kelas kenape die dimushin. Terus tiba-tiba aje semuanye pade ketawa dan ngomong entu cuma prank buat Jane karena Jane udeh diterima sebagai asisten dosen. Jelas aje Jane kaget karena kena prank.


Nêrapin prinsip 3R mêrupakan salah atu lèngkah nyang bisa dilakuin olèh êluh di rumah. Prinsip 3R mêrupakan singkatan dari reduce (ngurangin sampah), reuse (ngêgunain ulang sampah), ama recycle (daur ulang sampah). Êluh bisa ngurangin pênggunaan bahan nyang sulit didaur ulang sêpêrti plastik. Bukan tibang ngurangin timbunan sampah, êluh juga bisa ngêmanpaatin sampah organik sêpêrti sisa gêgarêsan ama sayuran sêbagè pupuk kompos. Kêgiatan ngêdaur ulang sampah ngêjadi barang baru nyang punya pontên juga ngêjadi opsi nyang kudu dicoba. Misalnyah, nyoba ngêrangkèi sampah bêkas bungkus kêmasan ngêjadi bêragêm jênis tas, pas bunga, ama laèn-laèn. Lèngkah kêcit nyang êluh lakuin bisa ngêjadi amat bêarti buat alam, loh. Ontong lupa ajak sêluruh anggota kêluarga buat ngêlakuin hal bêmanpaat ênih, yak!


Wayah kênaèkan kêlas, ora jarang orang tua ngasih hadiah kêpada guru sêbagè aprèsiasi udah ngêdidik bocah-bocah mêrèka. Tapi, ora banyak nyang tau bahwa hadiah buat guru ênih adalah bêntuk gratipikasi nyang têrlarang.  Ngapah pêmbêrian ênih dilarang? Pêrtama, karna guru udah digaji buat ngajar. Kêdua, kalu nyang dikasih hadiah tibang wali kêlas, onoh ora adil. Karna kêgiatan bêlajar mêngajar pan ngêcakup mulè dari pênjaga sêkola, satpam, pêgawè kêrêsikan, ama guru mata pêlajaran laènnyah. Implikasi dari gratipikasi buat guru adalah bakal adanyah kêcêmburuan di antara para pêgawè laèn di sêkola. Sêlaèn onoh, hadiah bêrpotènsi mêngaruhin sikap guru têradêp murid-muridnyah. Guru bisa bêrlaku ora adil kêpada murid-murid nyang ora ngasih hadiah atau lêbih sungkan têradêp bocah didik nyang orang tuanyah ngasih cêndêra mata.


Elu pasti udeh kagak asing sama kata prank kan? Entu kate dan kegiatannye kayaknye udeh beken bener sejak beberape taon terakhir enih. Nah kagak cuma di acara-acara hiburan aje yang ade prank-nye, Wila pun pernah kena prank. Pas die sampe di salah satu stasiun di Jakarta, tiba-tiba aje ade bocah yang meluk die. Terus pas Wila tanya entu bocah orang tuanye mane, entu bocah malah nunjuk ke arah Wila. Wila pun kaget dan bingung, masa die orang tuanye entu bocah asing? Wila akhirnye sok-sokam ketawa santai. Nanya entu bocah pergi ke stasiun sama siape, entu bocah jawab bareng nenek dan engkong sambil nunjuk ke arah orang tuanye Wila yang cuma senyum. Wila pun nanya ke orang tuanye, kate orang tuanye, entu bocah adalah anaknye Wila. Jelas aje Wila kaget bener dan panik. Tapi Wila inget, bisa aje die lagi kena prank. Akhirnye Wila pun sok-sokan ninggalin orang tuanye serta entu bocah dengan alesan kagak kenal mereka. Akhirnye orang tuanye Wila pun jujur kalo mereka lagi nyoba ikutan prank buat nyambut Wila. Wila yang awalnye kaget karena entu prank pun ketawa.


Di beberape negare, ngeludah sembarangan bise dikenain denda dan ntu diatur ame peraturan pemerentah pusatnye. Peraturan kek ginih emang bagus, terus kudunye diberlakuin di semue negara, biar kagak ade lagi korban kena ludah sembarangan. Soalnye, selaen bebahaye, kena ludah ato aer liur orang emang selalu bikin jijik orang laen. Siape nyang kagak jijik kalo ujug-ujug di tangannye, misalnye, inggap aer kentel agak berbuse dan bau jigong orang? Mao ngebersiin juge kudu bangat tahan mual bari oek oek. Kalo kagak bise nahan, bise-bise kepancing buat muntah pekara tangannye kegelian dan kejijikan kena jejak-jejak jigong orang. Jadi, sebelon ente kena karma, ade baenye mulae karang berenti ngebuang ludah sembarangan di sekitar orang.